|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| MB „Aplinkosaugos specialistai“Skersinės Sodų 5-oji g. 29, LT-08449 VilniusTel. Nr. +370 672 40032Į. k. 304742906, PVM k. LT100012050318El. p. tomas@aplinkosaugosspecialistai.lt[aplinkosaugosspecialistai.lt](https://aplinkosaugosspecialistai.lt/)**UŽSAKOVAS: LIT EGG, UAB****LIT EGG, UAB PAUKŠTYNO PLĖTRA,** **VYTURIO G. 2, KAUŠĖNŲ K., NAUSODŽIO SEN., PLUNGĖS R.**POVEIKIO APLINKAI VERTINIMO PROGRAMA**Vilnius****2025**

|  |  |
| --- | --- |
| **PLANUOJAMA ŪKINĖ VEIKLA** | **LIT EGG , UAB paukštyno plėtra, Vyturio g. 2, Kaušėnų k., Nausodžio sen., Plungės r.** |
|  |  |
| **PLANUOJAMOS ŪKINĖS VEIKLOS ORGANIZAOTRIUS (UŽSAKOVAS)** | LIT EGG, UAB (įmonės kodas – 305174577),Vyturio g. 2, Kaušėnų k., Nausodžio sen., LT-90100 Plungės r.,Tel. Nr.: +370 615 84532El. p.: info@litegg.ltDirektorius Dmitrijus Bušnevas |
|  |  |
| **PLANUOJAMOS ŪKINĖS VEIKLOS POVEIKIO APLINKAI VERTINIMO DOKUMENTŲ RENGĖJAS** | MB „Aplinkosaugos specialistai“Skersinės Sodų 5-oji g. 29, LT-08449 VilniusTel. Nr. +370 672 40032El. p. tomas@aplinkosaugosspecialistai.lt |

**POVEIKIO APLINKAI VERTINIMO PROGRAMA**(Versija 1) |

POVEIKIO APLINKAI VERTINIMO PROGRAMOS RENGĖJŲ SĄRAŠAS

|  |  |  |  |  |
| --- | --- | --- | --- | --- |
| Eil. Nr. | Rengėjas | Kontaktai | Parengti skyriai | Parašas |
| 1. | **Tomas Semėnas**Direktorius, PAV vadovas | +370 672 40032tomas@aplinkosaugosspecialistai.lt | PAV dokumentų kokybės kontrolė |  |
| 2. | **Linas Ostanevičius**Aplinkosaugos projektų vadovas | +370 647 26151linas@aplinkosaugosspecialistai.lt  | PAV dokumentų rengimas |  |

**TURINYS**

[ĮVADAS 6](#_Toc193189745)

[I. INFORMACIJA APIE PLANUOJAMĄ ŪKINĘ VEIKLĄ 7](#_Toc193189746)

[1. PLANUOJAMOS ŪKINĖS VEIKLOS VIETOS APLINKOS SITUACIJA 7](#_Toc193189747)

[1.1 Teritorija, gretimybės, žemės naudojimas, gamtiniai ir antropogeniniai aplinkos komponentai 7](#_Toc193189748)

[2. PŪV TECHNINĖS IR FIZINĖS CHARAKTERISTIKOS 11](#_Toc193189749)

[2.1 PŪV atitiktis planavimo dokumentams, užstatymas, infrastruktūra, planuojami veiklos etapai 11](#_Toc193189750)

[2.2 Planuojamos ūkinės veiklos alternatyvos 13](#_Toc193189751)

[2.3 Duomenys apie produkciją, energijos, žaliavų, cheminių medžiagų naudojimą 13](#_Toc193189752)

[2.4 Duomenys apie atliekas 14](#_Toc193189753)

[2.5 Technologiniai procesai 15](#_Toc193189754)

[2.6 Siūlomų gamybos būdų, įrangos aprašymas, jų palyginimas ir įvertinimas pagal šios veiklos rūšies geriausius aplinkosaugos praktikos atvejus ir geriausius prieinamus gamybos būdus 37](#_Toc193189755)

[II. PLANUOJAMOS ŪKINĖS VEIKLOS GALIMAS POVEIKIS ĮVAIRIEMS APLINKOS KOMPONENTAMS IR POVEIKĮ APLINKAI MAŽINANČIOS PRIEMONĖS 37](#_Toc193189756)

[1. VANDUO. ESAMOS BŪKLĖS APRAŠYMAS 37](#_Toc193189757)

[1.1 Galima sutelktoji ir pasklidoji vandens tarša 39](#_Toc193189758)

[1.2 Numatomas poveikio reikšmingumas 39](#_Toc193189759)

[1.3 Reikšmingo neigiamo poveikio sumažinimo priemonės 40](#_Toc193189760)

[2. APLINKOS ORO TARŠA, KLIMATO KAITA 40](#_Toc193189761)

[2.1 Į aplinkos orą išmetami teršalai 41](#_Toc193189762)

[2.2 Numatomas reikšmingas poveikis aplinkos orui 42](#_Toc193189763)

[2.3 Reikšmingo neigiamo poveikio sumažinimo priemonės 42](#_Toc193189764)

[3. ŽEMĖ (JOS PAVIRŠIUS IR GELMĖS), DIRVOŽEMIS. ESAMOS BŪKLĖS APRAŠYMAS 42](#_Toc193189765)

[3.1 Numatomas reikšmingas poveikis 43](#_Toc193189766)

[3.2 Reikšmingo neigiamo poveikio sumažinimo priemonės 43](#_Toc193189767)

[4. KRAŠTOVAIZDIS IR BIOLOGINĖ ĮVAIROVĖ. ESAMOS BŪKLĖS APRAŠYMAS 43](#_Toc193189768)

[5. MATERIALINĖS VERTYBĖS. ESAMOS BŪKLĖS APRAŠYMAS 44](#_Toc193189769)

[5.1 Numatomas reikšmingas poveikis 44](#_Toc193189770)

[5.2 Reikšmingo neigiamo poveikio sumažinimo priemonės 45](#_Toc193189771)

[6. NEKILNOJAMOSIOS KULTŪROS VERTYBĖS. ESAMOS BŪKLĖS APRAŠYMAS 45](#_Toc193189772)

[7. VISUOMENĖS SVEIKATA. POVEIKIO VISUOMENĖS SVEIKATAI ATASKAITA (PAGAL PVSV METODINIUS NURODYMUS) 45](#_Toc193189773)

[8. RIZIKOS ANALIZĖ IR JOS VERTINIMAS 46](#_Toc193189774)

[9. ALTERNATYVŲ ANALIZĖ 46](#_Toc193189775)

[10. STEBĖSENA (MONITORINGAS) 47](#_Toc193189776)

[III. TARPVALSTYBINIS POVEIKIS 47](#_Toc193189777)

[IV. PROGNOZAVIMO METODŲ, ĮRODYMŲ, TAIKYTŲ NUSTATANT IR VERTINANT REIKŠMINGĄ POVEIKĮ APLINKAI, ĮSKAITANT PROBLEMAS APRAŠYMAS 47](#_Toc193189778)

[V. POVEIKIO APLINKAI VERTINIMO ATASKAITOS SANTRAUKA 48](#_Toc193189779)

[VI. VISUOMENĖS DALYVAVIMAS PAV PROCESE 48](#_Toc193189780)

[VII. LITERATŪROS SĄRAŠAS 49](#_Toc193189781)

[VIII. POVEIKIO APLINKAI VERTINIMO DOKUMENTŲ PRIEDAI 49](#_Toc193189782)

# ĮVADAS

LIT EGG, UAB paukštyno, esančio Plungės r. sav. Nausodžio sen., Kaušėnų k., Vyturio g. 2, paukštidėse laiko 861 840 vnt. vištų dedeklių. Pagrindinė veiklos rūšis – kiaušinių gamyba.

LIT EGG, UAB paukštyne planuojama vietoje esamų paukštidžių Nr. 1, 2, 3, 9, 10, 11 statyti keturis naujus paukštidžių pastatus su pagalbinėmis patalpomis ir dviem kiaušinių rūšiavimo cechais. Vienoje naujoje paukštidėje planuojama laikyti iki 170 000 vnt. vištų dedeklių (bendras paukštyno pajėgumas padidėtų nuo 861 840 vnt. iki 1 356 320 vnt. vienu metu laikomų vištų dedeklių).

Vadovaujantis Lietuvos Respublikos planuojamos ūkinės veiklos poveikio aplinkai vertinimo įstatymo 3 straipsnio 1 dalies 2 papunkčio nuostatomis, vertinimo objektas yra planuojama ūkinė veikla (toliau – PŪV), kuriai privaloma atlikti poveikio aplinkai vertinimą.

Poveikio aplinkai vertinimo (toliau – PAV) programa parengta vadovaujantis Planuojamos ūkinės veiklos poveikio aplinkai vertinimo tvarkos aprašo, patvirtinto Lietuvos Respublikos aplinkos ministro 2017 m. spalio 31 d. įsakymu Nr. D1-885, rengimo nuostatų reikalavimais bei 1 priedo dokumento struktūros rekomendacijomis, su vertinimu susijusiais kitais teisės aktais bei norminiais dokumentais. Pagal aprašo reikalavimus, programa rengiama siekiant nustatyti planuojamos ūkinės veiklos PAV aspektus ir vertinimo apimtį. PAV programoje pagal minėto aprašo struktūrą informacija pateikta pagal skyrius, skirsnius ir punktus/papunkčius, kurie bus nagrinėjami arba, nurodant motyvus, nebus nagrinėjami PAV ataskaitoje

# INFORMACIJA APIE PLANUOJAMĄ ŪKINĘ VEIKLĄ

## PLANUOJAMOS ŪKINĖS VEIKLOS VIETOS APLINKOS SITUACIJA

### Teritorija, gretimybės, žemės naudojimas, gamtiniai ir antropogeniniai aplinkos komponentai

LIT EGG, UAB paukštyno ūkinė veikla vykdoma Plungės r. sav. Nausodžio sen., Kaušėnų k., Vyturio g. 2.

Planuojama ūkinė veikla vykdoma trijuose žemės sklypuose:

1. Žemės sklypo unikalus Nr.: 4400-5351-8435, kadastrinis Nr.: 6874/0001:368 Varkalių k.v., pagrindinė naudojimo paskirtis: žemės ūkio, naudojimo būdas: specializuotų sodininkystės, gėlininkystės, šiltnamių, medelynų ir kitų specializuotų ūkių žemės sklypai. Žemės sklypo plotas, kuriame bus vykdoma planuojama veikla - 8,0395 ha. Užstatyta teritorija užima 4,1356 ha, kitos žemės plotas – 1,3250 ha. Žemės sklypo nuosavybės teisė priklauso LIT EGG, UAB;

2. Žemės sklypo unikalus Nr.: 6874-001-0078, kadastrinis Nr.: 6874/0001:078 Varkalių k.v., pagrindinė naudojimo paskirtis: žemės ūkio, naudojimo būdas: Kiti žemės ūkio paskirties sklypai. Žemės sklypo plotas, kuriame bus vykdoma planuojama veikla – 24,4997 ha. Užstatyta teritorija užima 7,2477 ha, kitos žemės plotas – 17,252 ha. Žemės sklypo nuosavybės teisė priklauso LIT EGG, UAB;

3. Žemės sklypo unikalus Nr.: 4400-0348-6538, kadastrinis Nr.: 6874/0001:389 Varkalių k.v., pagrindinė naudojimo paskirtis: Kita naudojimo būdas: Komercinės paskirties objektų teritorijos. Žemės sklypo plotas, kuriame bus vykdoma planuojama veikla – 5,0611 ha. Užstatyta teritorija užima 5,0197 ha, kitos žemės plotas – 0,0414 ha. Žemės sklypo nuosavybės teisė priklauso Lietuvos Respublikai, pastatai – LIT EGG, UAB.

Žemės sklypams nustatytos specialiosios žemės ir miško naudojimo sąlygos:

* + - Elektroninių ryšių tinklų elektroninių ryšių infrastruktūros apsaugos zonos;
		- Skirstomųjų dujotiekių apsaugos zonos;
		- Elektros tinklų apsaugos zonos;
		- Pastatų, kuriuose laikomi ūkiniai gyvūnai, su esančiais prie jų mėšlo ir srutų kaupimo įrenginiais arba be jų, sanitarinės apsaugos zonos.

Pagal Plungės rajono bendrojo plano sprendinius, teritorija, kur LIT EGG, UAB paukštyno teritorija ir apylinkės priskiriamos prie užstatytų teritorijų arealo. Šalia - dirbamos žemės, miškų teritorijos ir naudingųjų iškasenų gavybos teritorijos.

Vadovaujantis Plungės rajono savivaldybės bendruoju planu esamos ir planuojamo ūkinės veiklos sklypas patenka į užstatytas teritorijas.

Naujų rekreacinių ar visuomeninių teritorijų steigimas PŪV teritorijos aplinkoje nenumatomas. PŪV veikla bus vykdoma esamo žemės sklypo teritorijos ribose ir už jų nepersikels.

Pagal LGT duomenis objekto teritorijoje naudingųjų iškasenų telkinių neaptikta. Artimiausias naudingųjų iškasenų telkinys - į vakarus nuo PŪV apie 700 m nutolęs Kaušėnų smėlio ir žvyro karjeras (registro Nr. 2151).

Artimiausias geotopas - Jonušo ir Jonušo II šaltiniai, nuo objekto teritorijos nutolę apie 7 km atstumu.

Artimiausia požeminio vandens vandenvietė, tai LIT EGG, UAB geriamojo gėlo vandens vandenvietės esančios objekto teritorijoje (registro Nr. 3672 ir Nr. 5139). Kitos artimiausios vandenvietės - už 2,7 km pietryčių kryptimi esanti Plungės (Noriškių) vandenvietė (registro Nr. 82). Kitos vandenvietės nutolusios daugiau nei 1,3 km atstumu nuo PŪV teritorijos.

Pagal Lietuvos kraštovaizdžio vizualinės struktūros žemėlapį, PŪV teritorija priskiriama prie V2H2-d pamatinio vizualios struktūros tipo, kur vyrauja vidutinė vertikalioji sąskaida su kalvotu bei išreikštu slėniu, vyraujančiu pusiau atvirų didžiąja dalimi apžvelgiamų erdvių kraštovaizdžiu, kurio erdvinė struktūra neturi išreikštų dominantų.

Artimiausia saugoma teritorija – Gandingos kraštovaizdžio draustinis, kuris nuo objekto nutolęs 1 km pietų kryptimi.

Kitos artimiausios saugojamos teritorijos yra:

* ~ 5 km pietvakarių kryptimi Minijos ichtiologinis draustinis;
* ~ 5 km šiaurės rytų kryptimi Žemaitijos nacionalinio parko teritorija.

PŪV teritorija į vandens telkinių pakrančių apsaugos juostas ir vandens telkinių apsaugos zonas nepatenka.

Kitų biotopų (pievų, pelkių, jūros aplinkos ir kt.) PŪV vietoje nėra.

Artimiausios Europos Bendrijos svarbos natūralios buveinės yra:

* Už ~ 1 km pietų kryptimi esantys esančios Gadingos apylinkės. Steigimo tikslas – „6510 Šienaujamos mezofitų pievos","7160 Nekalkingi šaltiniai ir šaltiniuotos pelkės","91E0 Aliuviniai miškai","6210 Stepinės pievos","9020 Plačialapių ir mišrūs miškai","9050 Žolių turtingi eglynai","9160 Skroblynai","9180 Griovų ir šlaitų miškai","3260 Upių sraunumos su kurklių bendrijomis","Ūdra".

Planuojamos ūkinės veiklos teritorija ribojasi su miškingomis teritorijomis.

Artimiausi paviršinio vandens telkiniai yra:

* už ~ 150 m esantis Rudelio ežeras;
* vakarų kryptimi už ~ 600 m. nuo PŪV teritorijos esanti Prūsalių II tvenkinys.

Hidrologiniu požiūriu vietovė priklauso Minijos upės pabaseiniui.

Objekto teritorija nepatenka į paviršinių vandens telkinių apsaugos zonas ir juostas, taip pat į gėlo ar mineralinio vandens apsaugos zonas ir juostas.

Tankiau apgyvendintos teritorijos - Plungės miestas, kuris nuo objekto teritorijos yra ~1,4 km rytų kryptimi. Pagal 2001 metų duomenis Plungės mieste gyveno 44 200 gyventojų.

Artimiausi kaimai su keliais šimtais gyventojų yra Kaušėnų ir Alksnėnų kaimai. Informacijos apie tikslų gyventojų skaičių šiose gyvenvietėse nepateikiama.

PŪV teritorija nepatenka ir nesiriboja su rekreacinėmis, kurortinėmis teritorijomis.

Artimiausi lankytini objektai yra Plungės miesto centre, nutolinusiame apie 3 km nuo PŪV teritorijos.

Artimiausi visuomeninės paskirties objektai nuo PŪV teritorijos ribos nutolę:

* A. Klišonio komercinės firmos „Inesa“ medicinos punktas (Kaštonų al. 2, Prūsalių k.), esanti už 1,5 km pietvakarių kryptimi nuo PŪV teritorijos ribos;
* Didvyčių kaimo biblioteka (Beržų g. 5, Didvyčių k.), esanti už 2,5 km šiaurės rytų kryptimi nuo PŪV sklypo ribos;
* VšĮ „Edukacija kitaip“ (Mažoji g. 5, Noriškių k.) esanti už 3 km pietvakarių kryptimi nuo PŪV sklypo ribos;

Artimiausi pavieniai gyvenamieji namai nuo PŪV yra:

* Plungės r. sav., Nausodžio sen., Kaušėnų k., Pienių g. 21, esantis už ~ 370 m. į rytus nuo PŪV objekto sklypo ribos;
* Plungės r. sav., Nausodžio sen., Kaušėnų k., Pienių g. 27 , esantis už ~ 276 m. į rytus nuo PŪV objekto teritorijos;
* Plungės r. sav., Nausodžio sen., Kaušėnų k., Pienių g. 22, esantis už ~ 220 m. į rytus nuo PŪV objekto teritorijos.

Plungės r. sav., Babrungo sen., Jodėnų k., Geležinkelio g. 6, esantis už ~ 207 m. į šiaurę nuo PŪV objekto teritorijos.

Remiantis Kultūros vertybių registro duomenimis, artimiausia nekilnojamoji kultūros vertybė - Plungės žydų žudynių vieta ir kapai (unikalus objekto kodas:11084) yra maždaug už 320 m pietų kryptimi. Už ~1,3 km pietvakarių kryptimi yra saugomas Prūsalių kapinynas (unikalus objekto kodas: 6653).

Kitų istorinių ar kultūros paveldo vertybių ar aplinkos poveikiui jautrių teritorijų nėra.

## PŪV TECHNINĖS IR FIZINĖS CHARAKTERISTIKOS

### PŪV atitiktis planavimo dokumentams, užstatymas, infrastruktūra, planuojami veiklos etapai

Planuojama ūkinė veikla bus vykdoma Plungės r. sav. Nausodžio sen., Kaušėnų k., Vyturio g. 2 jau esamose LIT EGG, UAB paukštyno paukštidėse.

Planuojama ūkinė veikla vykdoma trijuose žemės sklypuose:

1. Žemės sklypo unikalus Nr.: 4400-5351-8435, kadastrinis Nr.: 6874/0001:368 Varkalių k.v., pagrindinė naudojimo paskirtis: žemės ūkio, naudojimo būdas: specializuotų sodininkystės, gėlininkystės, šiltnamių, medelynų ir kitų specializuotų ūkių žemės sklypai. Žemės sklypo plotas, kuriame bus vykdoma planuojama veikla - 8,0395 ha. Užstatyta teritorija užima 4,1356 ha, kitos žemės plotas – 1,3250 ha. Žemės sklypo nuosavybės teisė priklauso LIT EGG, UAB;
2. Žemės sklypo unikalus Nr.: 6874-001-0078, kadastrinis Nr.: 6874/0001:078 Varkalių k.v., pagrindinė naudojimo paskirtis: žemės ūkio, naudojimo būdas: Kiti žemės ūkio paskirties sklypai. Žemės sklypo plotas, kuriame bus vykdoma planuojama veikla – 24,4997 ha. Užstatyta teritorija užima 7,2477 ha, kitos žemės plotas – 17,252 ha. Žemės sklypo nuosavybės teisė priklauso LIT EGG, UAB;
3. Žemės sklypo unikalus Nr.: 4400-0348-6538, kadastrinis Nr.: 6874/0001:389 Varkalių k.v., pagrindinė naudojimo paskirtis: Kita naudojimo būdas: Komercinės paskirties objektų teritorijos. Žemės sklypo plotas, kuriame bus vykdoma planuojama veikla – 5,0611 ha. Užstatyta teritorija užima 5,0197 ha, kitos žemės plotas – 0,0414 ha. Žemės sklypo nuosavybės teisė priklauso Lietuvos Respublikai, pastatai – LIT EGG, UAB.

Remiantis „Plungės rajono savivaldybės teritorijos bendrojo plano keitimo“ (patvirtintas: 2024 m. kovo 28 d. sprendimu Nr. T1-74 „Dėl Plungės rajono savivaldybės teritorijos bendrojo plano keitimo patvirtinimo“) sprendiniais ir žemės naudojimo ir apsaugos reglamentų brėžiniu, PŪV teritorija yra užstatyta ir patenka į žemės ūkio teritorijų zoną ZU-12. Atsižvelgiant į tai, kad esama žemės ūkio veiklos sritis įteisinta rajono BP, planuojami plėtros sprendimai neprieštarauja BP sprendiniams.

Žemiau pateikti PŪV esami ir planuojami objektai ir jų pajėgumai:

Paukštidė Nr. 1 – laikoma 29 145 vnt. vištų dedeklių;

Paukštidė Nr. 2 – laikoma 0 vnt. vištų dedeklių;

Paukštidė Nr. 3 – laikoma 0 vnt. vištų dedeklių;

Įgyvendinant PŪV paukštidės Nr. 1, Nr. 2 ir Nr. 3 bus griaunamos ir vietoje jų statomos dvi naujos paukštidės, kuri kiekviena talpins iki 170 000 vnt. vištų dedeklių. Prie paukštidžių bus priestatas su personalo patalpomis ir kiaušinių rūšiavimo cechu.

Paukštidė Nr. 4 – naujai rekonstruojamos paukštidė, kurioje planuojama laikyti 165 00 vnt. vištų dedeklių;

Paukštidė Nr. 5 – naujai rekonstruojamos paukštidė, kurioje planuojama laikyti 165 00 vnt. vištų dedeklių;

Paukštidė Nr. 6 – laikoma 63 840. vištų dedeklių;

Paukštidė Nr. 7 – laikoma 63 840 vnt. vištų dedeklių;

Paukštidė Nr. 8 – laikoma 63 840 vnt. vištų dedeklių;

Paukštidė Nr. 9 – laikoma 63 840 vnt. vištų dedeklių;

Paukštidė Nr. 10 – laikoma 63 840 vnt. vištų dedeklių;

Paukštidė Nr. 11– laikoma 63 840 vnt. vištų dedeklių;

Įgyvendinant PŪV paukštidės Nr. 9, Nr. 10 ir Nr. 11 bus griaunamos ir vietoje jų statomos dvi naujos paukštidės, kuri kiekviena talpins iki 170 000 vnt. vištų dedeklių. Prie paukštidžių bus priestatas su personalo patalpomis ir kiaušinių rūšiavimo cechu.

Paukštidė Nr. 12 – laikoma 76 800 vnt. vištų dedeklių;

Paukštidė Nr. 13 – laikoma 78 000 vnt. vištų dedeklių;

Paukštyno teritorijos vidaus keliai ir aikštelės, pagal paskirtį padengti betono, asfalto ir žvyro danga.

Vanduo objekto reikmėms naudojamas iš gamybinėje zonoje įrengtos vandenvietės. Naujų vandenviečių įrenginėti neplanuojama.

Dėl planuojamos ūkinės veiklos žemės sklypų paskirtis ir naudojimo būdas nesikeis. Objekte esančių pastatų paskirtis, naudojimo būdas ir juose vykdoma veikla taip pat nesikeis. Planuojamai ūkinei veiklai bus griaunamos paukštidės Nr. 1, Nr. 2., Nr. 3, Nr. 9, Nr. 10 ir Nr. 11 ir statomos keturios naujos paukštidės su personalo blokais ir kiaušinių pakavimo pastatais, taip pat bus rekonstruojama inžinerinė infrastruktūra pagal projektinius sprendinius. Esamos funkcinės zonos išliks nepakitusios.

PŪV įgyvendinimo etapai:

✓ atliekamas PŪV poveikio aplinkai vertinimas, sprendimas dėl PŪV galimybių - 2025 m. I-II ketv.;

✓ parengtas statybos projektas, leidimas statybai - 2025 m. III-IV ketv;

✓ statybos darbai - 2026 m. I ketv. – 2027 I ketv.;

✓ pradedama vykdyti planuojama ūkinė veikla pagal TIPK leidimą – 2027 m.

### Planuojamos ūkinės veiklos alternatyvos

Projekto įgyvendinimo vietą numatė užsakovas, kitos vietos alternatyvos neanalizuojamos, nes PŪV planuojama panaudoti 5 esamus šiuo metu nenaudojamus buvusių vištidžių pastatus su įrengtais inžinerinių komunikacijų tinklais. PAV ataskaitoje nagrinėjamos dvi pagrindinės veiklos alternatyvos:

**Alternatyva 0** - nevykdoma plėtra. Šioje alternatyvoje įvertinama esama LIT EGG, UAB paukštyno ūkinė veikla.

**Alternatyva A** - vykdoma plėtra. Šioje alternatyvoje įvertinama esama ir planuojama ūkinė veikla, taikant veiklos organizatoriaus numatytas poveikio mažinimo priemones: šėrimas lesalu su subalansuotu (sumažintu) baltymų ir fosforo kiekiu, netiesioginis mėšlo džiovinimas intensyvios ventiliacijos pagalba ir dažnas šalinimas iš paukštidžių.

**Alternatyva B** - vykdoma esama ir planuojama ūkinė veikla, taikant papildomas poveikio mažinimo priemones. Priklausomai nuo aplinkos oro teršalų, kvapų sklaidos atmosferos pažemio sluoksnyje bei akustinės taršos modeliavimo rezultatų, jei bus pasiekiamos ir viršijamos didžiausios leistinos oro teršalų, kvapo koncentracijos aplinkos ore bei akustinė tarša, PŪV vykdytojas numatys ir kitas taršos mažinimo priemones (technologines ir/arba mikrobiologines).

**Pastaba:** „Alternatyva B“ PAV ataskaitoje nesvarstoma, jei sumodeliavus oro teršalų, kvapų bei triukšmo sklaidą taikant alternatyvoje A numatytas priemones, didžiausios leistinos oro teršalų, kvapo koncentracijos aplinkos ore bei akustinė tarša nesiekia teisės aktuose nustatytų didžiausių leistinų koncentracijų aplinkos ore ir triukšmo ribinių dydžių.

### Duomenys apie produkciją, energijos, žaliavų, cheminių medžiagų naudojimą

PŪV metu neplanuojama naudoti ar laikyti pavojingų (sprogstamų, degių, dirginančių, kenksmingų, toksiškų, kancerogeninių, ėsdinančių, infekcinių, teratogeninių, mutageninių ir kt.) medžiagų.

Informacija apie veiklos metu naudojamas bei planuojamas naudoti medžiagas ir žaliavas pateikta 2 lentelėje.

Planuojami naudoti žaliavų kiekiai didės, nes planuojama didinti LIT EGG, UAB paukštyno pajėgumus (1 356 320 vietų vištoms dedeklėms), pagal kuriuos apskaičiuoti dabar naudojamų žaliavų kiekiai.

**1 lentelė.** Žaliavų, kuro ir papildomų medžiagų naudojimo kiekiai

|  |  |  |  |
| --- | --- | --- | --- |
| **Eil. Nr.** | **Žaliavos arba medžiagos pavadinimas** | **Dabar naudojami kiekiai kasmet** | **Planuojami naudoti kiekiai (po paukštyno plėtros) kasmet** |
| 1 | 2 | 3 | 4 |
| 1. | Pašarai | 26950,0 t/m | 42311,5 t/m |
| 2. | Dezinfekcinės medžiagos | 1,12 t/m | 1,76 t/m |
| 3. | Medikamentai | 0,23 t/m | 0,36 t/m |
| 4. | Popierinės pakuotės |  400,0 t/m | 628,0 t/m |
| 5. | Plastikinės pakuotės | 70,0 t/m | 110,0 t/m |

### Duomenys apie atliekas

Lyginant su esama veikla, PŪV metu LIT EGG, UAB paukštyne nesusidarys kelios naujų atliekų rūšių, bet didės esamų atliekų kiekiai.

Ūkinės veiklos metu susidaro tokios atliekos:

mišrios komunalinės atliekos (20 03 01);

naudotos padangos (16 01 03)

plastikinės (kartu su PET (polietilentereftalatas)) pakuotės (15 01 02). Ūkinės veiklos metu susidarys plastikinės pakuotės atliekos – plastikinė tara nuo dezinfekcinių medžiagų. Ištuštinus plastikinę tarą, ji du kartus praplaunama, kol joje nebelieka cheminių medžiagų likučių. Praplovimui panaudoto vandens ir cheminių medžiagų likučių mišinys sunaudojamas tolesniame dezinfekavimo procese;

popieriaus ir kartono pakuotės (15 01 01);

medinės pakuotės (15 01 03);

nebenaudojama elektros ir elektroninė įranga, nenurodyta 20 01 21, 20 01 23 ir 20 01 35 (20 01 36);

medžiagos, netinkamos vartoti ar perdirbti (02 03 04);

mišrios statybinės ir griovimo atliekos, nenurodytos 17 09 01, 17 09 02 ir 17 09 03 (17 09 04);

dienos šviesos lempos ir kitos atliekos kuriose yra gyvsidabrio (20 01 21\*);

pakuotės, kuriose yra pavojingų medžiagų likučių arba kurios yra jomis užterštos (15 01 10\*);

automobiliams skirti švino akumuliatoriai (16 06 01 02\*)

cheminės medžiagos, kuriose yra pavojingųjų medžiagų arba kurios iš jų sudarytos (18 01 06\*);

statybinės medžiagos, turinčios asbesto (17 06 05\*).

Planuojama, kad metus galimai susidarys 101,7 t aukščiau išvardintų atliekų.

Vištų dedeklių laikymo metu susidaro:

Gyvūninės kilmes atliekos – II kategorijos šalutinis gyvūninis produktas (ŠGP). Kritę paukščiai, kurių susidarys iki 30 t/metus, bus renkami į konteinerius ir sunešami į šaldymo patalpą. Šioje patalpoje specialiuose konteineriuose laikomi kritę bus išvežami tik tam tikslui naudojamu specialiu transportu konteineriams vežti. Šalutiniai gyvūniniai produktai tvarkomi pagal Valstybinės maisto ir veterinarijos tarnybos direktoriaus 2012-01-20 įsakyme Nr. B1-45 „Dėl Valstybinės maisto ir veterinarijos tarnybos direktoriaus 2005-03-23 įsakymo Nr. B1-190 „Dėl šalutinių gyvūninių produktų ir perdirbtų šalutinių gyvūninių produktų tvarkymo ir apskaitos reikalavimų patvirtinimo“ pakeitimo“ (Žin., 2012, Nr. 13-595), nurodytus reikalavimus. Kritusių paukščių apskaitai vedamas šalutinių gyvūninių produktų apskaitos žurnalas. Apie kritusius paukštyne gyvūnus nedelsiant bus pranešama šalutinių gyvūninių produktų tvarkytojui;

Mėšlas. Mėšlas vietoje nelaikomas. 2 kartus per savaitę mėšlas pakraunamas į uždarą transporto priekabą ir pagal sutartį Nr. 17/1211-1 sudarytą 2017 m. gruodžio 11 d. perduodamas UAB „Baltic Champs“, kuris įsipareigoja priimti iki 800 t mėšlo per savaitę. Taip pat yra pasirašyta sutartis Nr. 19/1001-1, 2019 m. spalio 01 d. su ūkininku Broniumi Miliumi dėl mėšlo pirkimo. Per metus objekte susidaro iki 26165,46 t paukščių mėšlo.

PŪV technologinio proceso metu - pastatų rekonstrukcijos, naudojamos statybinės medžiagos, pagal projektą. PŪV metu susidarys statybinių atliekų. Informacija apie susidarančias atliekas, preliminarius jų kiekius ir technologinius srautus, pavojingumą pateikta statybos projekte.

### Technologiniai procesai

***ESAMA PADĖTIS***

LIT EGG, UAB paukštyne yra 15 paukštidžių, kurios talpina 861840 vnt. vištų dedeklių. 2022 m. paukštyne iš 15 paukštidžių buvo eksploatuojamos Nr. 1, Nr. 2, Nr. 3, Nr. 6, Nr. 7, Nr. 8, Nr. 9, Nr. 10, Nr. 11, Nr. 12, Nr. 13, kuriose auginta 539 316 vnt. vištų dedeklių.

Paukštyne įdiegta moderni „ZUCAMI“ paukščių auginimo technologija – paukščiai laikomi narvuose, kurie sumontuoti 7 aukštais. Kiekvienas narvelių turi autonominę lesinimo, girdymo, kiaušinių rinkimo ir mėšlo šalinimo sistemą. Naudojant tokią technologiją į mėšlą nepatenka vanduo, todėl taikoma sauso mėšlo šalinimo technologija. Lesinimo, girdymo, kiaušinių rinkimo, mėšlo šalinimo ir mikroklimato valdymo sistemos kompiuterizuotos.

Vištos auginamos pagal ciklogramą, kuri sudaryta atsižvelgiant į paukštidžių kiekį, vištų dedeklių dėjimo periodą, tiekimo į rinką stabilumą ir maksimalų paukštyno išnaudojimą. Paruošta ciklograma 3 metų laikotarpiui kasmet patobulinama ir pratęsiama:

1. Paukštidė paruošiama vištų dedeklių užkrovimui pagal technologinį procesą.

2. Paukštidės dezinsekciją ir deratizaciją atliekama pagal sutartį su šias paslaugas atliekančia organizacija.

3. Vištos perkamos iš dedeklių prieauglio augintojų pagal sudarytas sutartis.

4. Vištų dedeklių auginimas vykdomas pagal technologinį procesą.

5. Vištų dedeklių veterinarinę priežiūrą pagal sutartį atlieka vet. gydytojas, turintis licenziją.

6. Įrangos techninį aptarnavimą atlieka pagal sutartį šias paslaugas tiekianti įmonė.

7. Susidariusio mėšlo tvarkymas atliekamas pagal technologinį procesą.

8. Kritusios vištos surenkamos į konteinerį ir išvežamos į UAB „Rietavo veterinarinė sanitarija“.

9. Technologinės nuotekos surenkamos į uždarą kolektorių (prieduobę) iš kurių patenka į tris 12 m3 tūrio talpas ir atiduodamos tolimesniam jų tvarkymui.

10. Buitinės atliekos surenkamos į konteinerį ir išvežamos į buitinių atliekų sąvartyną.

11. Kiaušinių surinkimas atliekamas pagal technologinį procesą.

12. Kiaušinių rūšiavimas ir sandėliavimas atliekamas pagal RVASVT programą.

13. Kiaušinių pardavimas vykdomas pagal sutartis su pirkėjais.

14. Panaudotos vištos parduodamos pagal sutartis su skerdyklomis bei gyventojais.

15. Tuščios vištidės išvalomos pagal technologinį procesą.

Vištos dedeklės laikomos 52 – 56 savaites, po to parduodamos skerdykloms. Vištos dedeklės auginamos kiaušinių gavybai. Nuo teisingo jų laikymo priklauso dedeklių sveikatingumas, kiaušinių kokybė ir dėslumas. Įmonės gamybos produktas – kiaušiniai. Vištų dedeklių auginimas vykdomas pagal tos veislės vištų dedeklių rekomendacijas, sudarant auginimo planą, nurodant pagal vištų amžių lesalų, vandens suvartojimą, galimus kritimus.

Vištų dedeklių priežiūrą atlieka paukštininkas, sveikatingumą stebi ir reikalingus sprendimus priima veterinarijos gydytojas.

Visi vištų dedeklių auginimo procesai nustatomi paukštidės kompiuteryje. Paukštininkas veda gamybos žurnalą, kuriame pažymi sulesintų lesalų kiekį, sunaudoto vandens kiekį, kritusių dedeklių kiekį, paukščių likutį dienos pabaigoje, vidutinę paukštidės temperatūrą ir drėgmės procentą.

Dedeklių lesinimui naudojami sausi lesalai, dozuojami kompiuteriu. Lesalų struktūra ir kokybiniai rodikliai parenkami pagal tos veislės vištų dedeklių rekomendacijas. Jas analizuoja ir reikiamą šėrimo programą sudaro UAB „Ariogalos grūdai“ receptūrų skyrius. Ši bendrovė lesalus gamina ir tiekia pagal pateiktą grafiką.

Girdyklose naudojamas apvalytas požeminis vanduo. Girdyklų konstrukcija užtikrina vandens paėmimą išgertam kiekiui, todėl jo nepateks į išorę. Įmonėje gamybos procesas vykdomas griežtai laikantis technologinių instrukcijų.

Kiekvienai paukštidei sudaroma ciklograma trims metams, kuri kasmet tikslinama ir tęsiama.

Paukštidės paruošiamos išvežant senąsias vištas dedekles. Atliekamas mechaninis atliekų pašalinimas, išrenkant stambias atliekas, iššluojant, išvalant narvus, lesalų, kiaušinių transporterius, lesalų dalinimo vežimėlius, mėšlo linijas, visą paukštidę.

Visa paukštidė išplaunama naudojant aukšto spaudimo siurblį. Plaunamos sienos, narvai, mėšlo, lesalų, kiaušinių transporteriai - visa paukštidė. Technologinės nuotekos surenkamos į uždarus rezervuarus ir išvežamos tolimesniam jų tvarkymui. Sudarytos paslaugų tiekimo sutartys gamybinių (paukštidžių plovimo) nuotekų išvežimui su ūkininkais.

Atliekama visos paukštidės dezinfekcija, dezinsekcija ir deratizacija. Po dezinfekcijos atliekamas bakteriologinis paukštidės tyrimas ir tik užsitikrinus geru paukštidės išvalymu ir dezinfekavimu surašomas paukštidės paruošimo sekančiam auginimui aktas.

Paruošta paukštidė užkraunama 17 –18 savaičių vištaitėmis, kurios atvežamos iš LIT EGG, UAB Ubiškės paukštyno, esančio Telšių raj. Ubiškės mstl. Visas paukštidės technologinis procesas valdomas automatizuotai – kompiuteriu. Nustatytu laiku įsijungia vanduo. Po 30 – 50 min. įsijungia šviesa. Šviesos laikas per dieną 14 –15 valandų. Po valandos, įsijungus šviesai, įsijungia pirmas lesalų padavimas. Antras šėrimas – pietų metu ir trečias šėrimas, likus 2 valandoms prieš šviesos išjungimą.

Kasdien paukštininkas peržiūri visus narvus, išrenka kritusias vištas, sudeda į dėžę ir kritusios vištos spec. transportu surenkamos iš paukštidžių ir išvežamos ir sukraunamos į konteinerius šalutinių produktų laikymo sandėlyje. Veterinarijos gydytojas daro krituolių skrodimus, aiškinantis kritimo priežastis, reikalui esant, daromi tyrimai. Pagal sudarytą grafiką krituoliai išvežami utilizacijai į UAB „Rietavo veterinarinė sanitarija“.

Kasdien tuo pačiu laiku surenkami kiaušiniai. Kiaušiniai, iš kiekvienos eilės patenka ant surinkimo juostos ir ji nuneša juos į pakavimo mašiną, kur supakuojami į padėkliukus po 30 vnt. ir ant palečių, kurios kasdien išvežamos į rūšiavimo cechą.

Paukštidžių temperatūrinis režimas, drėgmė nustatoma ir reguliuojama automatiškai pagal nustatytą režimą. Esant reikalui automatiškai įsijungia ventiliatoriai, atsidaro langai.

Paukščių laikomų narveliuose mėšlas patenka ant transporterių, įrengtų po narvelių grindimis. Transporteriai valomi vidutiniškai du kartus per savaitę. Ir mėšlas iš transporterių kraunamas į transporto priemones. Paukščių švieži ekskrementai turi 20-25% sausų medžiagų, o per 3-4 dienas (laikant ant transporterio juosto) jų drėgnumas dėl paukščių skleidžiamos šilumos dar labiau sumažėja tai yra iki 25-30% sausų medžiagų. Tokio drėgnumo mėšlas yra birus. Tokia mėšlo šalinimo technologija tenkina HELCOM rekomendaciją 14/4.

Paukštininkas vieną kartą per savaitę, nustatytą dieną, atlieka kontrolinių narvelių, vištų dedeklių svėrimą ir svorį pažymi gamybos žurnale.

Paukštininkas atsako už teisingą ir nustatytu laiku auginimo procese nustatytų darbų atlikimą, už paukštidės sanitarinį stovį, stebi vištų dedeklių sveikatingumo stovį ir laiku informuoja atsakingus darbuotojus.

Kompiuteriais valdoma ventiliacijos sistema sudaro sąlygas optimaliam mikroklimatui palaikyti (sistema įgalina patalpoje palaikyti 18-20 oC).

*Kiaušinių rūšiavimas ir sandėliavimas*

LIT EGG, UAB paukštyno kiaušinių rūšiavimo ir sandėliavimo ceche vandentiekis po 2013 m. rekonstrukcijos sumontuotas nuo esamo įvado. Šaltas vandentiekis - kartu ir priešgaisrinis. Vandens apskaitai apskaitos mazge sumontuotas vandens apskaitos skaitiklis. Karštas vanduo buitinėse patalpose ruošiamas 2 elektriniais 10 l talpos vandens šildytuvais. Pagrindinėse buitinėse patalpose karštas vanduo numatomas ruošti katilinėje.

Gamybos cechų ir sandėlių apšildymui naudojami pakabinami vandeniniai oro šildytuvai VAG\_W - 4 vnt. × 28 kW, ir AW1a - 4 vnt. × 11 kW. Vėdinimo kaloriferių ir orinių šildytuvų termofikato gamybai naudojamas elektrinis 27 kW galios katilas.

Į gamybines patalpas oras tiekiamas dviem vėdinimo agregatais CV-P1-P - 2000 m3 su 26,9 kW oro pašildytojais. Oro ištraukimui iš gamybinių patalpų naudojami 2 oro ištraukimo agregatai 2000 m3/h difuzoriumi sujungti su vėdinimo sistemų ortakiais. Oro padavimas ir ištraukimas valdomas sinchroniškai.

Oro ištraukimui iš valgyklos ir vyrų - moterų persirengimo patalpų naudojami kanaliniai ventiliatoriai CK- 315 – 1800 m3/h- 2 vnt. Iš tualeto ir dušo patalpų oras ištraukiamas kanaliniais ventiliatoriais CK-160 – 800 m3/h – 2 vnt.

Oro ištraukimui iš sanitarinio mazgo sandėlyje naudojamas kanalinis ventiliatorius CK – 160 – 470 m3/h.

Surinkti kiaušiniai sukrauti į konteinerius arba ant padėklų iš paukštidžių surinkimo patalpų spec. transportu atvežami į rūšiavimo - sandėliavimo cechą. Nerūšiuoti kiaušiniai saugojami sandėlyje arba rūšiavimo patalpoje ne ilgiau kaip 3 paras temperatūroje +5 oC - +15 oC. Pakuotė sandėliuojama padėklų sandėlyje. Kiaušinių rūšiavimas atliekamas rūšiavimo mašinomis Moba 2000 ir Moba-OMNA 170 pagal techninį reglamentą (EEB) Nr. 1907/90. Mašina Moba-OMNA 170 pagal užduotą programą atrenka įskilusius, porėtus, silpnu lukštu kiaušinius. Kiaušinių lukštai ir sudaužyti kiaušiniai sudedami į tam skirtus indus ir perduodami utilizacijos įmonei. Patalpų, įrengimų, teritorijos priežiūros darbuotojams keliamus reikalavimus ir jų atliekamus veiksmus reglamentuoja atitinkamos RVASVT programos. Taip pat įmonėje vadovaujamasi maisto saugos vadybos sistema, atitinkančia LST EN ISO 22000+AC:2006 standartų reikalavimams.

*Kita veikla*

Mėšlo tvarkymas. Po modernizacijos įmonė paukštidėje įdiegė modernią „ZUCAMI“ paukščių auginimo technologiją - paukščiai laikomi narvuose, kurie sumontuoti 7 aukštais. Kiekvienas narvų turi autonominę lesinimo, girdymo, kiaušinių rinkimo ir mėšlo šalinimo sistemą. Naudojant šią technologiją į mėšlą nepatenka vanduo. Todėl taikoma sauso mėšlo šalinimo technologija.

Mėšlas šalinamas automatinės mėšlo šalinimo įrangos pagalba „ZUCAMI“ į tvarto gale esantį mėšlo surinkimo kanalą, iš kurio nuožulniu transporteriu pakraunamas į transporto priemones ir išvežamas pagal sutartį su UAB „Baltic Champs“ ar ūkininkais, kompostui. Bendras elektros variklių galingumas 2,5 kW.

Maksimaliai gaunamo mėšlo kiekis apskaičiuojamas taip: paukščių kiekis dauginamas iš vidutinės ekskrementų išeigos m3 per metus, kur vidutinė ekskrementų išeiga 100 vištų dedeklių yra 5,52 m3/m., tuomet mėšlo kiekis = 861840 × 5,52/100 = 47573,568 m3/m. - tai sudaro 47573,568 × 0,55 = 26165,46 t/m. (Vidutinė ekskrementų išeiga nustatyta vadovaujantis LR AM ir ŽŪM 2001-12-19 įsakymu Nr. 452/607 „Dėl vandenų apsaugos nuo taršos azoto junginiais reikalavimų patvirtinimo“).

LIT EGG, UAB paukštyne per metus susidaro 26165,46 t mėšlo. Šis mėšlo kiekis 2 kartus per savaitę išvežamas tiesiai iš paukštidžių pagal sutartį Nr. 17/1211-1 sudarytą 2017 m. gruodžio 11 d. Pagal šią sutartį UAB „Baltic Champs“ įsipareigoja priimti iki 800 t mėšlo per savaitę. Taip pat yra pasirašyta sutartis Nr. 19/1001-1, 2019 m. spalio 01 d. su ūkininku Broniumi Miliumi dėl mėšlo pirkimo. Abiejų pirkėjų mėšlo poreikis toks didelis, kad LIT EGG, UAB paukštyne susidarantis mėšlo kiekis neužtikrina jų mėšlo poreikio. Mėšlas iš paukštidžių objekto teritorijoje nelaikomas. Galimybės užteršti aplinką mėšlu nėra, nes visos mėšlo šalinimo (pakrovimo ir išvežimo) procedūros atliekamos ant betonuotos dangos be jokio sąlyčio su aplinka ir gruntu.

*Požeminio vandens gavyba*

LIT EGG, UAB paukštynas turi vandenvietę ir eksploatuoja tris gręžinius: Nr. 31242, Nr. 34243 ir Nr.44156. Vandenvietės gręžiniuose sumontuoti 3 giluminiai švedų firmos DEBE siurbliai. Jų tipas DN-24. Variklio galia 3 kW, našumas nuo 20 iki 160 litrų į minutę. Centrinis vandens skaitiklis Nr. PI20054261 sumontuotas vandens apskaitos mazge, o kiti vandens skaitikliai – kiekvienoje paukštidėje. Planuojamas paukštyne sunaudoti metinis vandens kiekis – 64639,82 m3.

*Šilumos gamyba*

*Kiaušinių surinkimo patalpa.*Kiaušinių surinkimo patalpoje eksploatuojamas 20 kW dujinis katilas „Junkers“, kūrenamas gamtinėmis dujomis. Per metus katile sukūrenama iki 6625 m3 gamtinių dujų.

*Kiaušinių rūšiavimo cechas.*Kiaušinių rūšiavimo ceche eksploatuojami 2 gamtinėmis dujomis kūrenami dujiniai katilai „Thermona“, kurių galingumas po 45 kW kiekvienas katilas. Per metus šiuose katiluose sukūrenama iki 11000 m3 gamtinių dujų.

*Vandens siurblinė****.*** Vandens siurblinėje eksploatuojamas dyzelinis generatorius „P330E1“, kurio galingumas – 264 kW.

*Dyzelinė generatorinė.*Dyzelinėje generatorinėje eksploatuojamas dyzelinis generatorius „P500P1“, kurio galingumas – 400 kW.

Per metus šiuose generatoriuose sukūrenama iki 1 t dyzelinio kuro.

Ekologiniu požiūriu visi šilumą gaminantys įrenginiai, naudojantys gamtines dujas turi nedidelį poveikį aplinkai. Avariniai išmetimai į aplinką negalimi, kadangi modernūs įrenginiai aprūpinti patikimomis technologinio proceso valdymo, kontrolės ir saugos priemonėmis.

*Nuotekų tvarkymas*

*Gamybinės (paukštidžių plovimo) nuotekos.* Po kiekvieno 56 savaičių kiaušinių gamybinio ciklo atliekamas paukštidės, narvelių bei įrangos plovimas ir dezinfekavimas. Plovimui naudojamas „KARCHER“ įrenginys sukeliantis aukštą vandens slėgį ir vartojantis mažai vandens. Plovimo metu susidaro stipriai užterštų 156 m3/m. gamybinių nuotekų. Iš paukštidžių Nr.1, Nr.2 ir Nr.3 gamybinės nuotekos kanalizuojamos į įrengtas prieduobes paukštidžių gale, iš kurių patenka į 12 m3 talpos nuotekų kauptuvą N1, iš paukštidžių Nr.12, Nr.13 gamybinės nuotekos surenkamos į 12 m3 talpos nuotekų kauptuvą N2, iš paukštidžių Nr.6, Nr.7, Nr.8, Nr.9, Nr.10 ir Nr.11 gamybinės nuotekos surenkamos į 12 m3 talpos nuotekų kauptuvą N3. Šios nuotekos, pagal paslaugų teikimo sutartys su ūkininkais yra išvežamos tolimesniam jų tvarkymui.

*Buitinės nuotekos.* LIT EGG, UAB paukštyne per metus susidaro 1569,5 m3 buitinių nuotekų. Buitinės nuotekos susiformuoja praustuvėse, tualetuose, dušo kabinose ir veterinarinėje laboratorijoje. Šių nuotekų skaičiuotinas maksimalus paros kiekis – 4,3 m3/d, t. y. lygus buityje sunaudojamo vandens kiekiui. Buitinės nuotekos valomos firmos „Dinaitas“ suprojektuotuose valymo įrenginiuose, kurių projektinis našumas yra 4 m3/h. (Techninis projektas UAB „Kaušėnų paukštynas“ buitinių nuotekų valykla ir nuotakynas. Kaunas, 2003.)

*Paviršinės nuotekos.* Įmonės veikla vykdoma 24,4997 ha ploto žemės sklype, iš jo žemės ūkio naudmenos – 8,2111 ha, miško žemės plotas – 6,1574 ha. Užstatytas plotas pastatais sudaro 7,2477 ha, kitos žemės plotas sudaro 2,7539 ha (0,0444 ha nusausintos žemės plotas), vandens telkinių plotas – 0,1296 ha. Asfaltuotų/betonuotų dangų įmonės teritorijoje nėra. Gamybinėje teritorijoje nėra potencialiai pavojingų (sistemingai teršiamų) zonų, todėl paviršinių nuotekų užterštumas atitinka aplinkosauginius reikalavimus tokių nuotekų išleidimui į aplinką. Įmonės teritorijoje susidariusios paviršinės nuotekos dėl smėlinių gruntų geros filtracijos susigeria į gruntą.

Paviršinės nuotekos nuo pastatų stogų nebus užterštos pavojingomis medžiagomis ir be valymo, apskaitos ir kokybės kontrolės lietvamzdžiais nuvedamos į šalia paukštidžių esančius žalius plotus ir gruntą, kadangi jų užterštumas pagal BDS7, naftos produktus ir skendinčias medžiagas neviršys Paviršinių nuotekų tvarkymo reglamente į aplinką išleidžiamoms paviršinėms nuotekoms nustatytų normatyvų. Vadovaujantis Paviršinių nuotekų tvarkymo reglamentu (2007-04-02 įsakymas Nr. D1-139) pažymime, kad LIT EGG, UAB paukštyne paviršinių nuotekų surinkimo plotų neturi ir objekto teritorijoje galimai teršiamų teritorijų nėra.

Paukštidžių plovimo nuotekos (srutos) bus kaupiamos 3 - juose sandariuose po 12 m3 tūrio rezervuaruose N1, N2 ir N3. Srutų išsiurbimui iš rezervuarų į specialią transporto priemonę bus naudojama lanksti žarna su atbuline sklende. Taip pat sklendė įrengta ir rezervuare, žarnos prijungimo vietoje. Dėl taikomų apsauginių priemonių srutų išsiliejimo greta rezervuaro tikimybė yra labai maža.

***VYKDOMA PAUKŠTIDŽIŲ NR. 4 IR NR. 5 REKONTSTRUKCIJA***

Rekonstruojamos paukštidės Nr. 4 ir Nr. 5 su personalo bloku ir kiaušinių pakavimo pastatu. Rekonstruojamų paukštidžių Nr. 4 ir Nr. 5 planuojamas projektinis pajėgumas 165 000 vnt. vištų dedeklių (bendras pajėgumas 330 000 vnt. vištų dedeklių).

*Rekonstrukcija*

Žemės sklype Nr. 44/2410187 (plotas 80395 m2) esančius paukštidžių Nr. 4 ir Nr. 5 pastatus planuojama rekonstruoti keičiant/stiprinant/pridedant konstrukcijas, nes esami pastatai nusidėvėję.

Esami paukštidžių Nr. 4 ir Nr. 5 statinių techniniai duomenys:

* Paukštidė Nr. 4, unikalus Nr. 6898-2007-1355, bendras plotas – 1764,9 m2, užstatytas plotas – 1868 m2, pagrindinė naudojimo paskirtis - kita (fermų);
* Paukštidė Nr. 5, unikalus Nr. 6898-2007-1366, bendras plotas – 1766,08 m2, užstatytas plotas – 1871,00 m2, pagrindinė naudojimo paskirtis - kita (fermų).

Statybos sklype esantys inžineriniai statiniai ir tinklai:

Statybos aikštelėje yra esami vandentiekio ir nuotekų tinklai, kuriuos planuojama perkelti.

Taip pat statybvietėje yra neeksploatuojami (laikinai ar nuolat) šilumos tiekimo, elektros tiekimo, komunikacijų ir kiti tinklai, kuriuos planuojama išmontuoti ar perkelti.

Projektuojami pastatai ir statiniai:

* Paukštidė Nr. 4 su personalo bloku ir priestatu mėšlo duobei su konvejeriu, unik. Nr. 6898-2007-1355, Vyturio g. 21;
* Paukštidė Nr. 5 su kiaušinių pakavimo pastatu ir priestatu mėšlo duobei su konvejeriu, unik. Nr. 6898-2007-1366, Vyturio g. 23.

Pastatų ir statinių vietos suprojektuotos pagal technologijų, logistikos ir priešgaisrinės saugos reikalavimus. Aplink rekonstruojamų paukštidžių Nr. 4 ir Nr. 5 pastatų perimetrą projektuojama standi betoninė danga. Dėl griežtų sanitarinių reikalavimų sunkvežimiams ir tarnybiniam transportui suprojektuotos apsisukimo zonos, o 2 paukštidės šiauriniuose fasaduose suprojektuotas ratų dezinfekcijos baseinas, skirtas atskirti švarias (šėrimo ir kiaušinių pakavimo) ir nešvarias (mėšlo šalinimo) zonas ir užkirsti kelią infekcijai. teritorijos išorėje.

Projektuojamų pastatų ir statinių techniniai rodikliai:

1. Paukštidės Nr. 4 pastato techniniai rodikliai:
* Bendras patalpų plotas 3129,96 m2;
* Struktūrinė grupė - P.2.18 (Kiti (ūkiniai) pastatai galvijų, gyvulių, paukščių auginimui (kiaulių tvartai, karvių tvartai, tvartai, veršidės, paukštidės ir kt.), pagal Lietuvos Respublikos priešgaisrinės saugos įstatymą;
* Pastato plotas 3082,00 m2;
* Pastato tūris 40799,96 m3;
* Statinio aukštingumas: iki 14,32 m.
1. Paukštidės Nr. 5 pastato techniniai rodikliai:
* Bendras patalpų plotas 3030,26 m2;
* Struktūrinė grupė - P.2.18 (Kiti (ūkiniai) pastatai galvijų, gyvulių, paukščių auginimui (kiaulių tvartai, karvių tvartai, tvartai, veršidės, paukštidės ir kt.), pagal Lietuvos Respublikos priešgaisrinės saugos įstatymą;
* Pastato plotas 3358,00 m2;
* Pastato tūris 42732,82 m2,
* Statinio aukštingumas: iki 14,32 m.

Rekonstravus paukštides Nr. 4 ir Nr. 5 vištų dedeklių auginimo veikla paukštidėse Nr. 2 ir Nr. 3 bus nutraukta ir paukštidės nebus eksploatuojamos.

*Griovimo darbai*

Po pastato trinkelėmis yra dvi paukštidės ir keli tinklai, todėl prieš statybos darbus bus atliekami griovimo darbai:

* Dviejų esamų paukštidžių dalinis griovimas/stiprinimas/konstrukcijų keitimas;
* Esamos neeksploatuojamos šilumos trasos išmontavimas;
* Esamų požeminių vandens vamzdžių perkėlimas;
* Esamų požeminių nuotekų, lietaus nuotekų vamzdynų perkėlimas;
* Esamo antžeminio stebėjimo kabelio perkėlimas;
* Esamos žemos įtampos maitinimo kabelio perkėlimas.

PŪV metu susidarys statybinių atliekų. Informacija apie susidarančias atliekas, preliminarius jų kiekius ir technologinius srautus, pavojingumą pateikta 2 lentelėje.

**2 lentelė.** Griovimo metu susidarančios atliekos

|  |  |  |  |  |
| --- | --- | --- | --- | --- |
| **Technologinis procesas** | **Atliekų kodas** | **Atliekų pavadinimas** | **Atliekų kodo tipas1** | **Planuojamas kiekis, T** |
| Paukštidžių rekonstrukcijos statybos darbai. | 17 01 02 | plytos | VN | 82 |
| 17 02 01 | mediena | VN | 55 |
| 17 09 04 | mišrios statybinės ir griovimo atliekos | VN | 5 |
| 17 06 05\* | Statybinės medžiagos, turinčios asbesto | AP | 21 |
| **VISO:** | **163** |

— pagal Atliekų tvarkymo taisykles [2] Atliekų sąraše kiekvienam atliekų kodui yra nustatytas kodo tipas (AN - Absoliučiai nepavojingas, AP - Absoliučiai pavojingas, VP - veidrodinis pavojingas, VN - Veidrodinis nepavojingas). Jei atliekų kodui yra priskirtas kodo tipas AN, atlieka laikoma nepavojinga ir pavojingumo vertinimo atlikti nereikia. Jei atliekų kodui yra priskirtas kodo tipas AP, atlieka laikoma pavojinga ir pavojingumo vertinimo atlikti nereikia. Jei atliekų kodui yra priskirtas kodo tipas VP arba VN, reikia vertinti atliekų pavojingumą. Atliekos pavojingumas vertinamas pagal I skyriaus 2.2 punkto nuostatas remiantis saugos duomenų lapu, atliekų susidarymo technologinio proceso aprašymu, atliekant atliekų sudėties analizę ar kita turima informacija.

PŪV metu susidariusios statybinės atliekos su atliekų kodo tipu VN, pagal technologinį procesą priskiriamos prie nepavojingųjų medžiagų, nes eksploatuojant pastatus pavojingų medžiagų naudota nebuvo.

PŪV metu susidariusios atliekas tvarko statybos rangovas, pagal Statybinių atliekų tvarkymo taisykles, atliekos perduodamos pagal sutartis atliekų tvarkytojų valstybės registre registruotiems atliekų tvarkytojams.

*Architektūriniai sprendiniai*

Paukštidė Nr. 4 yra stačiakampis pastatas su dvejais 3 aukštų priestatais (personalo patalpoms ir mėšlo duobei su konvejeriu) ir 1 aukšto kiaušinių pakavimo priestatu. Paukštidė bus vienos aukšto ir dvejomis technologinėmis zonomis (paukščių laikymo ir techninės įrangos zonos). Priestatuose bus įrengti laiptai pateikimui į technologinius lygius.

Paukštidė Nr. 5 yra stačiakampis pastatas su vienu 3 aukštų priestatu (mėšlo duobei su konvejeriui) ir. Paukštidė bus vienos aukšto ir dvejomis technologinėmis zonomis (paukščių laikymo ir techninės įrangos zonos). Priestate bus laiptai patekti į technologinius lygius.

Projektuojamų pastatų konstrukcinės charakteristikos:

* Laikančiosios konstrukcijos - plieninis karkasas, pamatai - monolitinis betonas, bus patikslintos TP etape;
* Termiškai izoliuotų cokolinių plokščių cokolis;
* Išorinės sienos - PIR (poliizocianurato) užpildas ir plokštės;
* Paukštidės ir mėšlidės priestatų stogai - profiliuota skarda;
* Paukštidės lubos ir mėšlo duobių priestatai - akmens vata užpildytos daugiasluoksnės plokštės;
* Personalo bloko ir kiaušinių pakavimo priestato stogo dengimas - akmens vata užpildytos daugiasluoksnės plokštės;
* Grindys - poliruotas betonas;
* Suprojektuoti PVC rėminiai langai. Durų medžiaga - pagal technologiją ir priešgaisrinės saugos reikalavimus.

PŪV technologinio proceso metu - pastatų rekonstrukcijos, naudojamos statybinės medžiagos, pagal projektą.

*Veiklos ir naudojamos technologijos aprašymas*

Paukštidės bus suskirstytos į 3 aukštų technologinius lygius. Kiekviename aukšte yra 5 galerijos su kelių lygių voljero sistema. Kiekvienoje galerijoje yra 3 lygių lizdai vištoms dedeklėms. Galerijų technologiniai sprendimai užtikrina automatinį kiaušinių ir vištų išmatų surinkimą.

Kiaušiniai iš visų galerijų konvejerių nuleidžiami į pirmą aukštą puodeliniu liftu ir konvejeriu nukreipiami į pakavimo cechą, kuriame išrūšiuojami ir supakuojami.

Kiekviename aukšte po galerijomis yra 4 konvejeriai mėšlui šalinti. Naudojant konvejerių ir šachtų sistemą, mėšlas transportuojamas į priestatą su mėšlo duobe, o iš jo, išorinio (esančio už paukštidės pastato konstrukcijų) pasvirusio transporterio pagalba, pakraunamas į transporto priemones išvežimui. Pasvirojo transporterio konstrukcija yra uždara su gale esančia rankove (paveikslėlis Nr. 1), tuo užtikrinant, kad krovos metu mėšlas neišbyrėtų ant aplink rekonstruojamų paukštidžių Nr. 4 ir Nr. 5 perimetrą įrengtos betoninės dangos. Mėšlas transportuojamas kas keturias dienas.



**1 pav.** Pavyzdinė pasvirusio transporterio iliustracija

Prie kiekvienos paukštidės įrengti 3 pašarų silosai, kurio kiekvieno tūris 30 m3, vištoms dedeklėms šerti. Pašarai sveriami ir sraigtiniu konvejeriu tiekiami į kiekvieną aukštą, paskirstomi tolygiai per visą paukštidės ilgį. Viščiukams girdyti tiekiamas specialiai išgrynintas ir suminkštintas vanduo. Kiekviename aukšte yra aštuonios 28 mm skersmens laistymo angos su nuplovimo sistema.

*Pagrindinės žaliavos, jų metinis suvartojimas, nurodant visas pavojingas chemines medžiagas ir mišinius*

Kiaušinis gamybos žaliava yra paukščių lesalas. Pašarų sudėtis gali būti skirtinga. Žaliavoje nėra pavojingų medžiagų ar mišinių.

Maitinimas:

- paros suvartojimas: iki 19 t pašarų per dieną vienai paukštidei (iš viso iki 39 t pašarų per dieną);

- metinis suvartojimas: iki 6935 t pašarų vienai paukštidei per metus (iš viso iki 13870 t pašarų per metus).

*Gamyba ir jos kiekis per metus*

Kiaušiniai yra kiaušinių gamybos produktas.

Kiaušinių gamyba:

* per dieną: iki 110 tūkst. kiaušinių per dieną vienoje paukštidėje (iš viso iki 220 tūkst. kiaušinis per dieną);
* per metus: iki 40 milijonų kiaušinių per metus vienoje paukštidėje (iš viso iki 80 milijonų kiaušinių per metus).

*Vandens gavybos šaltinis (esamas, planuojamas), prijungimo vieta, planuojamas vandens kiekis (m3 per parą, mėnesį ir metus) ir vandentiekio sprendimas*

Vandens paėmimo šaltinis - įmonės teritorijoje esantis vandentiekio tinklas, prisijungimas prie vandentiekio numatytas trimis 100 mm skersmens vamzdynais, kurie užtikrina vandens debitą iki 8 m3/val.

- Vandens suvartojimas:

- per dieną (šėrimas + personalo poreikiai): iki 50 m3/d. paukštidėje (iš viso iki 110 m3/d.);

- per mėnesį (šėrimas + personalo poreikiai): iki 1500 m3 per mėnesį paukštidėje (iš viso iki 3300 m3 per mėnesį);

Bendras vandens suvartojimas vienam technologinių grindų vienam plovimo ciklui neviršija 10 m3 („sausas valymas").

*Teršalų emisija (teršalų kiekiai ir koncentracijos), kvapai*

Kvapai daugiausia koncentruojasi pačiose paukštidėse. Lauke kvapai gali pasklisti nedideliu atstumu nuo paukštidės (kiaušinių gamybai skirtos žemės sklypo ribose) ir daug mažesnės koncentracijos.

*Susidarančios atliekos, jų rūšys, kiekiai ir tvarkymas*

Kiaušinių gamybos procese susidaro mėšlas, taip pat vištų gaišenos.

Mėšlo susidarymas paukštidėse:

* per dieną: iki 13,72 tonų per dieną vienai paukštidei (iš viso iki 27,45 tonų per dieną);
* per metus: iki 5009,4 tonų vienai paukštidei per metus (iš viso iki 10 018,8 tonų per metus).

Vištų mėšlas bus surenkamas kas keturias dienas, vežamas uždaromis transporto priemonėmis ir perduodamas naudotojui pagal sutartinius įsipareigojimus.

Nugaišę paukščiai laiku pašalinami specializuotose patalpose pagal galiojančius teisės aktus.

*Šilumos gamyba*

Kiaušinių rūšiavimo cecho ir personalo patalpų pastato šildymui bus naudojami 11.9 kW elektriniai konvektoriai ir 94,5 kW galio dujinis katilas „Buderus GB272-100“. Per dujinio katilo „Buderus GB272-100“ dūmtraukį (taršos šaltinis Nr. 113) į aplinkos orą bus išmetami azoto oksidų NOX (A) ir anglies monoksido (A) teršalai. Per metus planuojama katile sudeginti 8000,0 Nm3 gamtinių dujų.

Paukštidžių Nr. 4 ir Nr. 5 šildymui planuojama naudoti po 18 vnt. dujinių degiklių (iš viso 36 vnt.), kurio vieno šiluminė galia 95,0 kW. Bendras vienoje paukštidėje naudojamų dujinių degiklių galingumas 1710 kW arba 1,71 MW. Vienas degiklis sudegina 10,3 m3 gamtinių dujų per valanda. Paukštidžių Nr. 4 ir Nr. 5 klimato kontrolės sistema automatizuota, kuri palaikys pastovią temperatūrą, atsižvelgiant į tai planuojamą, kad dujiniai degikliai veiks šaltuoju metu laiku iki 4380 val. per metus. Per metus kiekvienos paukštidės šildytuvai sudegina iki 812,052 tūkst. Nm3 gamtinių dujų (bendrai 1 624,104 tūkst. Nm3 gamtinių dujų). Degimo produktai (anglies monoksidas (B), azoto oksidai (NOX) (B)) patenka į paukštidžių vidų, o vėliau kartu su kitais teršalais pro ventiliacines sistemas į aplinkos orą.

*Buitinės nuotekos*

Po paukštidžių Nr. 4 ir Nr. 5 rekonstrukcijos buitinės nuotekos susidarys įrengtose personalo patalpose. Nuotekos numatoma išleisti į projektuojamus kanalizacijos tinklus, kurie bus sujunti su LIT EGG, UAB paukštyno teritorijoje esančiu buitinių nuotekų tinklu. Planuojama, kad susidarys 1,98 l/s buitinių nuotekų srautai. Buitinės nuotekos iki teisės aktuose nustatytų reikalavimų bus išvalomos firmos „Dinaitas“ suprojektuotuose valymo įrenginiuose, kurių projektinis našumas yra 4 m3/h, ir išleidžiamos į aplinką – Rudelio ežerą.

*Gamybinės nuotekos*

Projektuojamas gamybinės kanalizacijos vidaus tinklas skirtas vištidžių nuotekoms (drėgnas grindų ir sienų valymas), kurios surenkamos į gelžbetoniniuose kanaluose. Projekte numatyti keturi kanalizacijos išvadai su jungtimis prie projektuojamo gamybinių nuotekų tinklo. Numatyta surinktas gamybinės nuotekas kaupti paukštidžių Nr. 4 ir Nr.5 rekonstrukcijų metu naujai įrengtose dvejose sandariose 30 m3 talpos požeminėse talpyklose. Šios nuotekos, pagal paslaugų tiekimo sutartys su ūkininkais yra išvežamos tolimesniam jų tvarkymui.

*Paviršinės nuotekos*

***Lietaus vanduo nuo stogų***

Rekonstruojamų paukštidžių Nr. 4 ir 5 pastatų stogai šlaitiniai. Lietaus vanduo nuo stogų surenkamas latakais ir per išorinius projektuojamo pastato latakus išleidžiamas į projektuojamą išorinį paviršinių nuotekų tinklą iš kurio išleidžiamas į aplinką – LIT EGG, UAB paukštyno teritorijoje esamą griovį.

Kartą per metus pasikartojančių 5 minučių trukmės kritulių intensyvumas apskaičiuojamas taip:

I5=(A/T+B)+C=(2138/(5+9))+3,9=156,61 l/s\*ha

Čia:

 A, B, C - lietaus parametrai;

 T – laikas (5 min.).

Numatomas paviršinis nuotekis nuo šlaitinių (nuolydis didesnis nei 0,007) tvartų stogų;

Qmax=(F\*I5/10000)=(6358\*156,61)/10000=99,57 l/s

Čia:

 F - bendras stogų plotas (6358), m²;

 I5 - lietaus intensyvumas 5 min.

***Lietaus vanduo nuo asfaltuotų paviršių***

Lietaus vandens nuvedimo sistema skirta lietaus vandeniui surinkti ir nuvesti nuo rekonstruojamų paukštidžių Nr. 4 ir Nr. 5 asfaltuotų teritorijų. Lietaus vanduo surenkamas ir išleidžiamas į LIT EGG, UAB paukštyno teritorijoje esamą griovį.

Metinis vandens kiekis iš teritorijos:

W = 10 · H · Y · F · k , m³/metus;

Čia:

H – daugiametis metinis kritulių vidurkis, mm (imta pagal Lietuvos hidrometeorologijos tarnybos duomenis);

Y - paviršiaus nuotėkio koeficientas, Y = 0,8;

k - paviršiaus nuotėkio koeficiento korekcija, atsižvelgiant į sniego valymą. Jei sniegas pašalintas, k = 0,85, jei nenuvalytas, k = 1;

F - teritorijos plotas, 12962 m².

W = 10 · 730 · 0,8 · 1,2962 · 1 = 7569,8 m³ per metus;

Lauko paviršinių nuotekų (lietaus) debetas apskaičiuojamas pagal formulę:

Qlt = I · F · Cvid., l/s

Čia: Cvid. – vidutinis svertinis debitas asfaltuotame reljefe (0,70-0,95);

I – lietaus intensyvumas, l/s · ha (pagal skaičiavimus I=74 l/s · ha);

F – skaičiuojamasis drenažo baseino plotas, 12962 m²;

Qlt = 74\*0,8\*1,2962= 76,74 l/s;

Remiantis Paviršinių nuotekų tvarkymo reglamento 20 ir 21 punktais, iš asfaltuotų teritorijų surinktam lietaus vandeniui valymo įrenginiai nenumatomi, nes teritorija nepriskirta potencialiai užterštoms.

***PLANUOJAMA VEIKLA***

Planuojamai ūkinei veiklai bus griaunamos paukštidės Nr. 1, Nr. 2., Nr. 3, Nr. 9, Nr. 10 ir Nr. 11 ir statomos keturios naujos paukštidės su personalo blokais ir kiaušinių pakavimo pastatais, taip pat bus rekonstruojama inžinerinė infrastruktūra pagal projektinius sprendinius. Vienos naujos paukštidės planuojamas projektinis pajėgumas 170 000 vnt. vištų dedeklių (bendras pajėgumas 680 000 vnt. vištų dedeklių).

*Rekonstrukcija*

Žemės sklype Nr. 44/2410187 (plotas 80395 m2) esančius paukštidžių Nr. 1 , Nr. 2 ir Nr. 3 pastatus planuojama nugriauti ir vietoje jų statyti du naujus paukštidžių pastatus su personalo bloku ir kiaušinių pakavimo pastatu.

 Esami paukštidžių Nr. 1, Nr. 2 ir Nr. 3 statinių techniniai duomenys:

* Paukštidė Nr. 1, unikalus Nr. 6898-2007-1311, bendras plotas – 1795,54 m2, užstatytas plotas – 1895,00 m2, pagrindinė naudojimo paskirtis - kita (fermų);
* Paukštidė Nr. 2, unikalus Nr. 6898-2007-1322, bendras plotas – 1949,50 m2, užstatytas plotas – 1873,00 m2, pagrindinė naudojimo paskirtis - kita (fermų);
* Paukštidė Nr. 3, unikalus Nr. 6898-2007-1333, bendras plotas – 1792,48 m2, užstatytas plotas – 1889,00 m2, pagrindinė naudojimo paskirtis - kita (fermų).

Žemės sklype Nr. 68/16067 (plotas 244997 m2) esančius paukštidžių Nr. 9 , Nr. 10 ir Nr. 11 pastatus planuojama nugriauti ir vietoje jų statyti du naujus paukštidžių pastatus su personalo bloku ir kiaušinių pakavimo pastatu.

 Esami paukštidžių Nr. 9, Nr. 10 ir Nr. 11 statinių techniniai duomenys:

* Paukštidė Nr. 9, unikalus Nr. 6898-2007-1455, bendras plotas – 1787,31 m2, užstatytas plotas – 1875,00 m2, pagrindinė naudojimo paskirtis - kita (fermų);
* Paukštidė Nr. 10, unikalus Nr. 6898-2007-1466, bendras plotas – 2045,33 m2, užstatytas plotas – 2146,00 m2, pagrindinė naudojimo paskirtis - kita (fermų);
* Paukštidė Nr. 11, unikalus Nr. 6898-2007-1477, bendras plotas – 1810,34 m2, užstatytas plotas – 1871,00 m2, pagrindinė naudojimo paskirtis - kita (fermų).

Statybos sklypuose esantys inžineriniai statiniai ir tinklai:

Statybos aikštelėse yra esami vandentiekio ir nuotekų tinklai, kuriuos planuojama perkelti.

Taip pat statybvietėse yra neeksploatuojami (laikinai ar nuolat) šilumos tiekimo, elektros tiekimo, komunikacijų ir kiti tinklai, kuriuos planuojama išmontuoti ar perkelti.

Projektuojami pastatai ir statiniai:

Žemės sklype Nr. 44/2410187:

* Paukštidė su personalo bloku ir priestatu mėšlo duobei su konvejeriu;
* Paukštidė su kiaušinių pakavimo pastatu ir priestatu mėšlo duobei su konvejeriu.

Žemės sklype Nr. 68/16067:

* Paukštidė su personalo bloku ir priestatu mėšlo duobei su konvejeriu;
* Paukštidė su kiaušinių pakavimo pastatu ir priestatu mėšlo duobei su konvejeriu.

Pastatų ir statinių vietos suprojektuotos pagal technologijų, logistikos ir priešgaisrinės saugos reikalavimus. Aplink naujų paukštidžių pastatų perimetrą projektuojama standi betoninė danga. Dėl griežtų sanitarinių reikalavimų sunkvežimiams ir tarnybiniam transportui suprojektuotos apsisukimo zonos, o 2 paukštidės šiauriniuose fasaduose suprojektuotas ratų dezinfekcijos baseinas, skirtas atskirti švarias (šėrimo ir kiaušinių pakavimo) ir nešvarias (mėšlo šalinimo) zonas ir užkirsti kelią infekcijai. teritorijos išorėje.

Projektuojamų pastatų ir statinių techniniai rodikliai:

Naujų paukštidžių projektavimas yra pradinėje stadijoje, todėl galime remtis, kad naujai projektuojamų statinių techniniai rodikliai bus panašūs kaip rekonstruojamų paukštidžių Nr. 4 ir Nr. 5.

Paukštidės Nr. 4 pastato techniniai rodikliai:

* Bendras patalpų plotas 3129,96 m2;
* Struktūrinė grupė - P.2.18 (Kiti (ūkiniai) pastatai galvijų, gyvulių, paukščių auginimui (kiaulių tvartai, karvių tvartai, tvartai, veršidės, paukštidės ir kt.), pagal Lietuvos Respublikos priešgaisrinės saugos įstatymą;
* Pastato plotas 3082,00 m2;
* Pastato tūris 40799,96 m3;
* Statinio aukštingumas: iki 14,32 m.

Paukštidės Nr. 5 pastato techniniai rodikliai:

* Bendras patalpų plotas 3030,26 m2;
* Struktūrinė grupė - P.2.18 (Kiti (ūkiniai) pastatai galvijų, gyvulių, paukščių auginimui (kiaulių tvartai, karvių tvartai, tvartai, veršidės, paukštidės ir kt.), pagal Lietuvos Respublikos priešgaisrinės saugos įstatymą;
* Pastato plotas 3358,00 m2;
* Pastato tūris 42732,82 m2,
* Statinio aukštingumas: iki 14,32 m.

Rekonstravus paukštides Nr. 4 ir Nr. 5 vištų dedeklių auginimo veikla paukštidėse Nr. 2 ir Nr. 3 bus nutraukta ir paukštidės nebus eksploatuojamos.

*Griovimo darbai*

Prieš naujų statybos darbus bus atliekami griovimo darbai:

* Esamų paukštidžių griovimas;
* Esamos neeksploatuojamos šilumos trasos išmontavimas;
* Esamų požeminių vandens vamzdžių perkėlimas;
* Esamų požeminių nuotekų, lietaus nuotekų vamzdynų perkėlimas;
* Esamo antžeminio stebėjimo kabelio perkėlimas;
* Esamos žemos įtampos maitinimo kabelio perkėlimas.

PŪV metu susidarys statybinių atliekų. Informacija apie susidarančias atliekas, preliminarius jų kiekius ir technologinius srautus, pavojingumą pateikta 3 lentelėje.

**3 lentelė.** Griovimo metu susidarančios atliekos

|  |  |  |  |  |
| --- | --- | --- | --- | --- |
| **Technologinis procesas** | **Atliekų kodas** | **Atliekų pavadinimas** | **Atliekų kodo tipas1** | **Planuojamas kiekis, T** |
| Paukštidžių rekonstrukcijos statybos darbai. | 17 01 02 | plytos | VN | 205 |
| 17 02 01 | mediena | VN | 137,5 |
| 17 09 04 | mišrios statybinės ir griovimo atliekos | VN | 12,5 |
| 17 06 05\* | Statybinės medžiagos, turinčios asbesto | AP | 52,5 |
| **VISO:** | **407,5** |

— pagal Atliekų tvarkymo taisykles [2] Atliekų sąraše kiekvienam atliekų kodui yra nustatytas kodo tipas (AN - Absoliučiai nepavojingas, AP - Absoliučiai pavojingas, VP - veidrodinis pavojingas, VN - Veidrodinis nepavojingas). Jei atliekų kodui yra priskirtas kodo tipas AN, atlieka laikoma nepavojinga ir pavojingumo vertinimo atlikti nereikia. Jei atliekų kodui yra priskirtas kodo tipas AP, atlieka laikoma pavojinga ir pavojingumo vertinimo atlikti nereikia. Jei atliekų kodui yra priskirtas kodo tipas VP arba VN, reikia vertinti atliekų pavojingumą. Atliekos pavojingumas vertinamas pagal I skyriaus 2.2 punkto nuostatas remiantis saugos duomenų lapu, atliekų susidarymo technologinio proceso aprašymu, atliekant atliekų sudėties analizę ar kita turima informacija.

PŪV metu susidariusios statybinės atliekos su atliekų kodo tipu VN, pagal technologinį procesą priskiriamos prie nepavojingųjų medžiagų, nes eksploatuojant pastatus pavojingų medžiagų naudota nebuvo.

PŪV metu susidariusios atliekas tvarko statybos rangovas, pagal Statybinių atliekų tvarkymo taisykles, atliekos perduodamos pagal sutartis atliekų tvarkytojų valstybės registre registruotiems atliekų tvarkytojams.

*Architektūriniai sprendiniai*

Dvi naujos paukštidės (atitikmuo rekonstruojama paukštidė Nr. 4) yra stačiakampis pastatas su dvejais 3 aukštų priestatais (personalo patalpoms ir mėšlo duobei su konvejeriu) ir 1 aukšto kiaušinių pakavimo priestatu. Paukštidė bus vienos aukšto ir dvejomis technologinėmis zonomis (paukščių laikymo ir techninės įrangos zonos). Priestatuose bus įrengti laiptai pateikimui į technologinius lygius.

Dvi naujos paukštidės (atitikmuo rekonstruojama paukštidė Nr. 5) yra stačiakampis pastatas su vienu 3 aukštų priestatu (mėšlo duobei su konvejeriui) ir. Paukštidė bus vienos aukšto ir dvejomis technologinėmis zonomis (paukščių laikymo ir techninės įrangos zonos). Priestate bus laiptai patekti į technologinius lygius.

Projektuojamų pastatų konstrukcinės charakteristikos:

* Laikančiosios konstrukcijos - plieninis karkasas, pamatai - monolitinis betonas, bus patikslintos TP etape;
* Termiškai izoliuotų cokolinių plokščių cokolis;
* Išorinės sienos - PIR (poliizocianurato) užpildas ir plokštės;
* Paukštidės ir mėšlidės priestatų stogai - profiliuota skarda;
* Paukštidės lubos ir mėšlo duobių priestatai - akmens vata užpildytos daugiasluoksnės plokštės;
* Personalo bloko ir kiaušinių pakavimo priestato stogo dengimas - akmens vata užpildytos daugiasluoksnės plokštės;
* Grindys - poliruotas betonas;
* Suprojektuoti PVC rėminiai langai. Durų medžiaga - pagal technologiją ir priešgaisrinės saugos reikalavimus.

PŪV technologinio proceso metu - pastatų rekonstrukcijos, naudojamos statybinės medžiagos, pagal projektą.

*Veiklos ir naudojamos technologijos aprašymas*

Paukštidės bus suskirstytos į 3 aukštų technologinius lygius. Kiekviename aukšte yra 5 galerijos su kelių lygių voljero sistema. Kiekvienoje galerijoje yra 3 lygių lizdai vištoms dedeklėms. Galerijų technologiniai sprendimai užtikrina automatinį kiaušinių ir vištų išmatų surinkimą.

Kiaušiniai iš visų galerijų konvejerių nuleidžiami į pirmą aukštą puodeliniu liftu ir konvejeriu nukreipiami į pakavimo cechą, kuriame išrūšiuojami ir supakuojami.

Kiekviename aukšte po galerijomis yra 4 konvejeriai mėšlui šalinti. Naudojant konvejerių ir šachtų sistemą, mėšlas transportuojamas į priestatą su mėšlo duobe, o iš jo, išorinio (esančio už paukštidės pastato konstrukcijų) pasvirusio transporterio pagalba, pakraunamas į transporto priemones išvežimui. Pasvirojo transporterio konstrukcija yra uždara su gale esančia rankove, tuo užtikrinant, kad krovos metu mėšlas neišbyrėtų ant aplink naujai statomų paukštidžių perimetrą įrengtos betoninės dangos. Mėšlas transportuojamas kas keturias dienas.

Prie kiekvienos paukštidės įrengti 3 pašarų silosai, kurio kiekvieno tūris 30 m3, vištoms dedeklėms šerti. Pašarai sveriami ir sraigtiniu konvejeriu tiekiami į kiekvieną aukštą, paskirstomi tolygiai per visą paukštidės ilgį. Viščiukams girdyti tiekiamas specialiai išgrynintas ir suminkštintas vanduo. Kiekviename aukšte yra aštuonios 28 mm skersmens laistymo angos su nuplovimo sistema.

*Pagrindinės žaliavos, jų metinis suvartojimas, nurodant visas pavojingas chemines medžiagas ir mišinius*

Kiaušinis gamybos žaliava yra paukščių lesalas. Pašarų sudėtis gali būti skirtinga. Žaliavoje nėra pavojingų medžiagų ar mišinių.

Maitinimas:

- paros suvartojimas: iki 19 t pašarų per dieną vienai paukštidei (iš viso iki 39 t pašarų per dieną);

- metinis suvartojimas: iki 6935 t pašarų vienai paukštidei per metus (iš viso iki 13870 t pašarų per metus).

*Gamyba ir jos kiekis per metus*

Kiaušiniai yra kiaušinių gamybos produktas.

Kiaušinių gamyba:

* per dieną: iki 110 tūkst. kiaušinių per dieną vienoje paukštidėje (iš viso iki 220 tūkst. kiaušinis per dieną);
* per metus: iki 40 milijonų kiaušinių per metus vienoje paukštidėje (iš viso iki 80 milijonų kiaušinių per metus).

*Vandens gavybos šaltinis (esamas, planuojamas), prijungimo vieta, planuojamas vandens kiekis (m3 per parą, mėnesį ir metus) ir vandentiekio sprendimas*

Vandens paėmimo šaltinis - įmonės teritorijoje esantis vandentiekio tinklas, prisijungimas prie vandentiekio numatytas trimis 100 mm skersmens vamzdynais, kurie užtikrina vandens debitą iki 8 m3/val.

- Vandens suvartojimas:

- per dieną (šėrimas + personalo poreikiai): iki 50 m3/d. paukštidėje (iš viso iki 110 m3/d.);

- per mėnesį (šėrimas + personalo poreikiai): iki 1500 m3 per mėnesį paukštidėje (iš viso iki 3300 m3 per mėnesį);

Bendras vandens suvartojimas vienam technologinių grindų vienam plovimo ciklui neviršija 10 m3 („sausas valymas").

*Teršalų emisija (teršalų kiekiai ir koncentracijos), kvapai*

Kvapai daugiausia koncentruojasi pačiose paukštidėse. Lauke kvapai gali pasklisti nedideliu atstumu nuo paukštidės (kiaušinių gamybai skirtos žemės sklypo ribose) ir daug mažesnės koncentracijos.

*Susidarančios atliekos, jų rūšys, kiekiai ir tvarkymas*

Kiaušinių gamybos procese susidaro mėšlas, taip pat vištų gaišenos.

Mėšlo susidarymas paukštidėse:

* per dieną: iki 13,72 tonų per dieną vienai paukštidei (iš viso iki 27,45 tonų per dieną);
* per metus: iki 5009,4 tonų vienai paukštidei per metus (iš viso iki 10 018,8 tonų per metus).

Vištų mėšlas bus surenkamas kas keturias dienas, vežamas uždaromis transporto priemonėmis ir perduodamas naudotojui pagal sutartinius įsipareigojimus.

Nugaišę paukščiai laiku pašalinami specializuotose patalpose pagal galiojančius teisės aktus.

*Šilumos gamyba*

Kiaušinių rūšiavimo cecho ir personalo patalpų pastato šildymui bus naudojami 11.9 kW elektriniai konvektoriai ir 94,5 kW galio dujinis katilas „Buderus GB272-100“. Per dujinio katilo „Buderus GB272-100“ dūmtraukį (taršos šaltinis Nr. 113) į aplinkos orą bus išmetami azoto oksidų NOX (A) ir anglies monoksido (A) teršalai. Per metus planuojama katile sudeginti 8000,0 Nm3 gamtinių dujų.

Paukštidžių Nr. 4 ir Nr. 5 šildymui planuojama naudoti po 18 vnt. dujinių degiklių (iš viso 36 vnt.), kurio vieno šiluminė galia 95,0 kW. Bendras vienoje paukštidėje naudojamų dujinių degiklių galingumas 1710 kW arba 1,71 MW. Vienas degiklis sudegina 10,3 m3 gamtinių dujų per valanda. Paukštidžių klimato kontrolės sistema bus automatizuota, kuri palaikys pastovią temperatūrą, atsižvelgiant į tai planuojamą, kad dujiniai degikliai veiks šaltuoju metu laiku iki 4380 val. per metus. Per metus kiekvienos paukštidės šildytuvai sudegina iki 812,052 tūkst. Nm3 gamtinių dujų (bendrai 1 624,104 tūkst. Nm3 gamtinių dujų). Degimo produktai (anglies monoksidas (B), azoto oksidai (NOX) (B)) patenka į paukštidžių vidų, o vėliau kartu su kitais teršalais pro ventiliacines sistemas į aplinkos orą.

*Buitinės nuotekos*

Po naujų paukštidžių statybos buitinės nuotekos susidarys įrengtose personalo patalpose. Nuotekos numatoma išleisti į projektuojamus kanalizacijos tinklus, kurie bus sujunti su LIT EGG, UAB paukštyno teritorijoje esančiu buitinių nuotekų tinklu.

*Gamybinės nuotekos*

Projektuojamas gamybinės kanalizacijos vidaus tinklas skirtas vištidžių nuotekoms (drėgnas grindų ir sienų valymas), kurios surenkamos į gelžbetoniniuose kanaluose. Projekte numatyti keturi kanalizacijos išvadai su jungtimis prie projektuojamo gamybinių nuotekų tinklo. Numatyta surinktas gamybinės nuotekas kaupti paukštidžių Nr. 4 ir Nr.5 rekonstrukcijų metu naujai įrengtose dvejose sandariose 30 m3 talpos požeminėse talpyklose. Šios nuotekos, pagal paslaugų tiekimo sutartys su ūkininkais yra išvežamos tolimesniam jų tvarkymui.

*Paviršinės nuotekos*

***Lietaus vanduo nuo stogų***

Naujų paukštidžių pastatų stogai bus šlaitiniai. Lietaus vanduo nuo stogų surenkamas latakais ir per išorinius projektuojamo pastato latakus išleidžiamas į projektuojamą išorinį paviršinių nuotekų tinklą iš kurio išleidžiamas į aplinką – LIT EGG, UAB paukštyno teritorijoje esamą griovį.

***Lietaus vanduo nuo asfaltuotų paviršių***

Lietaus vandens nuvedimo sistema skirta lietaus vandeniui surinkti ir nuvesti nuo naujų paukštidžių asfaltuotų teritorijų. Lietaus vanduo surenkamas ir išleidžiamas į LIT EGG, UAB paukštyno teritorijoje esamą griovį.

Remiantis Paviršinių nuotekų tvarkymo reglamento 20 ir 21 punktais, iš asfaltuotų teritorijų surinktam lietaus vandeniui valymo įrenginiai nenumatomi, nes teritorija nepriskirta potencialiai užterštoms.

*PŪV ataskaitoje bus pateikti projektuojamų pastatų ir statinių techniniai duomenys, vištų dedeklių laikymo technologinių procesų aprašymai. Bus apibūdinti ūkio plėtros galimo poveikio aplinkai veiksniai.*

### Siūlomų gamybos būdų, įrangos aprašymas, jų palyginimas ir įvertinimas pagal šios veiklos rūšies geriausius aplinkosaugos praktikos atvejus ir geriausius prieinamus gamybos būdus

Intensyviam naminių paukščių auginimui taikomi ES geriausi prieinami gamybos būdai bus nagrinėjami PAV ataskaitoje.

# PLANUOJAMOS ŪKINĖS VEIKLOS GALIMAS POVEIKIS ĮVAIRIEMS APLINKOS KOMPONENTAMS IR POVEIKĮ APLINKAI MAŽINANČIOS PRIEMONĖS

## VANDUO. ESAMOS BŪKLĖS APRAŠYMAS

Artimiausi paviršinio vandens telkiniai yra:

• už ~ 150 m esantis Rudelio ežeras;

• vakarų kryptimi už ~ 600 m. nuo PŪV teritorijos esanti Prūsalių II tvenkinys.

Hidrologiniu požiūriu vietovė priklauso Minijos upės pabaseiniui.

Objekto teritorija nepatenka į paviršinių vandens telkinių apsaugos zonas ir juostas, taip pat į gėlo ar mineralinio vandens apsaugos zonas ir juostas.



**2 pav.** Artimiausi paviršinio vandens telkiniai

Artimiausios požeminio vandens vandenvietė, tai LIT EGG, UAB geriamojo gėlo vandens vandenvietės esančios objekto teritorijoje (registro Nr. 3672 ir Nr. 5139). Kitos artimiausios vandenvietės - už 2,7 km pietryčių kryptimi esanti Plungės (Noriškių) vandenvietė (registro Nr. 82). Kitos vandenvietės nutolusios daugiau nei 1,3 km atstumu nuo PŪV teritorijos.

PŪV objekto teritorija į kitų subjektų požeminio vandens vandenviečių apsaugos zonas ir juostas nepatenka.

LIT EGG, UAB paukštynas turi vandenvietę ir eksploatuoja tris gręžinius: Nr. 31242, Nr. 34243 ir Nr.44156. Vandenvietės gręžiniuose sumontuoti 3 giluminiai švedų firmos DEBE siurbliai. Jų tipas DN-24. Variklio galia 3 kW, našumas nuo 20 iki 160 litrų į minutę. Centrinis vandens skaitiklis Nr. PI20054261 sumontuotas vandens apskaitos mazge, o kiti vandens skaitikliai – kiekvienoje paukštidėje. Planuojamas paukštyne sunaudoti metinis vandens kiekis – 92 996,945 m3.

### Galima sutelktoji ir pasklidoji vandens tarša

LIT EGG, UAB paukštyne susidaro ir PŪV susidarys buitinės, gamybinės ir paviršinės nuotekos. Nuotekos numatoma išleisti į projektuojamus kanalizacijos tinklus, kurie bus sujunti su LIT EGG, UAB paukštyno teritorijoje esančiu buitinių nuotekų tinklu. Buitinės nuotekos iki teisės aktuose nustatytų reikalavimų bus išvalomos firmos „Dinaitas“ suprojektuotuose valymo įrenginiuose, kurių projektinis našumas yra 4 m3/h, ir išleidžiamos į aplinką – Rudelio ežerą.

Projektuojamas gamybinės kanalizacijos vidaus tinklas skirtas vištidžių nuotekoms (drėgnas grindų ir sienų valymas), kurios surenkamos į gelžbetoniniuose kanaluose. Projekte bus numatyti kanalizacijos išvadai su jungtimis prie projektuojamo gamybinių nuotekų tinklo. Numatyta surinktas gamybinės nuotekas kaupti paukštidžių rekonstrukcijų metu naujai įrengtose dvejose sandariose požeminėse talpyklose. Šios nuotekos, pagal paslaugų tiekimo sutartys su ūkininkais yra išvežamos tolimesniam jų tvarkymui.

Gamybinėje teritorijoje nėra potencialiai pavojingų (sistemingai teršiamų) zonų, todėl paviršinių nuotekų užterštumas atitinka aplinkosauginius reikalavimus tokių nuotekų išleidimui į aplinką. Įmonės teritorijoje susidariusios paviršinės nuotekos dėl smėlinių gruntų geros filtracijos susigeria į gruntą.

Paviršinės nuotekos nuo pastatų stogų nebus užterštos pavojingomis medžiagomis ir be valymo, apskaitos ir kokybės kontrolės lietvamzdžiais nuvedamos į šalia paukštidžių esančius žalius plotus ir gruntą, kadangi jų užterštumas pagal BDS7, naftos produktus ir skendinčias medžiagas neviršys Paviršinių nuotekų tvarkymo reglamente į aplinką išleidžiamoms paviršinėms nuotekoms nustatytų normatyvų. Vadovaujantis Paviršinių nuotekų tvarkymo reglamentu (2007-04-02 įsakymas Nr. D1-139) pažymime, kad LIT EGG, UAB paukštyne paviršinių nuotekų surinkimo plotų neturi ir objekto teritorijoje galimai teršiamų teritorijų nėra.

### Numatomas poveikio reikšmingumas

Vištų dedeklių auginimui ir laikymui skirtos gamtinės žaliavos (pašarai), taip pat paukštidžių priežiūros cheminės medžiagos, jas laikant ir naudojant uždarose patalpose pagal reglamentus, nėra pavojingos vandens aplinkai. Organinių teršalų (mėšlo, gamybinių nuotekų) patekimas iš PŪV teritorijos į artimiausius paviršinius vandens telkinius fiziškai negalimas. Reikšmingas neigiamas poveikis paviršiniam ir požeminiam vandeniui nenumatomas

### Reikšmingo neigiamo poveikio sumažinimo priemonės

Prie aptarnaujamų ūkio objektų – paukštidžių, mėšlo transporterių, silosinių autotransporto privažiavimo aikštelės įrengiamos betonuotos, kad atsitiktinai nubyrėję/išsilieję organinės medžiagos nesklistų į aplinką.

*PAV ataskaitoje bus pateikta:*

✓ *informacija apie vietovės hidrogeologines sąlygas: gruntinis ir tarpsluoksninis vanduo, vandens tiekimo šaltinius;*

✓ *perspektyvinio vandens naudojimo ir nuotekų kiekio didėjimo pagrindimas;*

✓ *informacija apie vandenvietės ir jų apsaugos zonas;*

✓ *informacija apie nagrinėjamos Kaušėnų vietovės šulinių ir paukštyno teritorijos požeminio vandens jautrumą galimai antžeminei taršai;*

✓ *esant poreikiui, bus pasiūlytos vandens taršos prevencijos ar neigiamo poveikio mažinimo priemonės.*

## APLINKOS ORO TARŠA, KLIMATO KAITA

Skaičiuojami ir modeliuojami dėl įmonės pagrindinės ir pagalbinės veiklos išsiskiriantys teršalai į aplinkos orą.

Skaičiavimams ir modeliavimui naudojami įmonės pateikti duomenys: Aplinkos oro taršos šaltinių ir iš jų išmetamų teršalų inventorizacijos ataskaita, LIT EGG, UAB paukštyno taršos integruotos prevencijos ir kontrolės leidimas Nr. P1-65/T-Š.6-19/2015, 2006-08-04 išduotas LR Aplinkos ministerijos Šiaulių regiono aplinkos apsaugos departamento, atnaujintas 2021-01-25, skaičiavimo metodikos - Europos Agentūros Oro teršalų emisijos aprašo vadovas EMEP/EEA.

Teršalų sklaidai įvertinti naudojama ISC-Aermod View programa. AERMOD modelis skirtas pramoninių ir kitų tipų šaltinių ar jų kompleksų išmetamų teršalų sklaidai aplinkoje skaičiuoti. Nustatant oro teršalų poveikį vietiniu lygiu, bus apskaičiuotos ir sumodeliuotos oro teršalų koncentracijos atmosferos pažemio sluoksnyje (1,5 m aukštyje). Skaičiavimai bus atliekami su fonine tarša, įvertinus pateikus Aplinkos agentūros duomenis. Teršalų pažemio koncentracijų skaičiavimo rezultatai bus pateikiami lentelių ir žemėlapių formoje. Gautos sumodeliuotos oro teršalų koncentracijos bus palyginamos su didžiausiomis leistinomis aplinkos oro teršalų koncentracijomis aplinkos ore (DLK), vadovaujantis dokumentais:

* Aplinkos oro užterštumo sieros dioksidu, azoto dioksidu, azoto oksidais, benzenu, anglies monoksidu, švinu, kietosiomis dalelėmis ir ozonu normos, patvirtintos Lietuvos Respublikos aplinkos ministro ir Lietuvos Respublikos sveikatos apsaugos ministro 2001 m. gruodžio 11 d. įsakymu Nr. 591/640 „Dėl Aplinkos oro užterštumo normų nustatymo" ;
* Teršalų, kurių kiekis aplinkos ore ribojamas pagal Europos Sąjungos kriterijus, sąrašas ir teršalų, kurių kiekis aplinkos ore ribojamas pagal nacionalinius kriterijus, sąrašas ir ribinės aplinkos oro užterštumo vertės, patvirtinti Lietuvos Respublikos sveikatos apsaugos ministro 2000 m. spalio 30 d. įsakymu Nr. 471/582 „Dėl teršalų, kurių kiekis aplinkos ore vertinamas pagal Europos Sąjungos kriterijus, sąrašo patvirtinimo ir ribinių aplinkos oro užterštumo verčių nustatymo".

Viršijus DLK bus siūlomos priemonės išsiskiriančių teršalų koncentracijai mažinti.

Poveikis klimato kaitai analizuojamas pagal teršalų emisiją.

### Į aplinkos orą išmetami teršalai

Po LIT EGG, UAB paukštyno plėtros, vietoje šešių paukštidžių pastačius keturias naujas paukštides, sumažės aplinkos oro taršos šaltinių kiekis. Iš paukštidžių, kiaušinių rūšiavimo cecho, kiaušinių pakavimo cechų ir generatorių į aplinkos orą bus išmetami teršalai: anglies monoksidas (A), azoto oksidai (NOx) (A), sieros dioksidas (SO2) (A), kietosios dalelės deginant kietąjį, skystąjį arba dujinį kurą ar atliekas (dulkės), amoniakas (NH3), kietosios dalelės (organinės ir neorganinės), išskyrus kietąsias daleles, deginant kietąjį, skystąjį arba dujinį kurą ar atliekas, ir asbesto turinčias kietąsias daleles) (dulkės), lakieji organiniai junginiai, išskyrus metaną, nediferencijuoti pagal sudėtį (atskirus junginius), anglies monoksidas (B) ir azoto oksidai (NOx) (B)

*PAV ataskaitoje bus pateikta:*

✓ *stacionarių organizuotų bei neorganizuotų taršos šaltinių charakteristikos;*

✓ *iš stacionarių taršos šaltinių išmetamų aplinkos oro teršalų kiekio skaičiavimai, skaičiavimams naudotų koeficientų bei kitų charakteristikų reikšmės;*

✓ *įvertinta tarša iš mobilių šaltinių (pateiktos jų charakteristikos ir jų išmetamų teršalų (kuro degimo produktų) kiekio skaičiavimai.*

### Numatomas reikšmingas poveikis aplinkos orui

PAV atskaitoje PŪV taršos šaltinių poveikio aplinkos oro kokybei bus įvertintas teršalų skaičiavimų pagrindu.

*PAV ataskaitoje bus įvertintas išsiskiriančių į aplinkos orą teršalų galimas poveikis aplinkos oro užterštumui ir pateikti:*

✓ *pirminiai duomenys išmetamų teršalų didžiausioms pažemio koncentracijoms skaičiuoti;*

✓ *oro teršalų sklaidos skaičiavimų rezultatai, jų analizė;*

✓ *skaičiavimo metodika, naudota kompiuterinė programinė įranga;*

✓ *foniniai aplinkos užterštumo duomenys*

### Reikšmingo neigiamo poveikio sumažinimo priemonės

PAV ataskaitoje, esant taršos mažinimo priemonių diegimo poreikiui, bus pateikta:

✓ *aplinkos oro taršos reguliavimo (teršalų išsiskyrimo mažinimo, išmetimo parametrų gerinimo) techniniai sprendiniai bei galimi jų variantai;*

✓ *informacija apie galimas poveikio aplinkos oro kokybei mažinimo priemones, išmetamų teršalų mažinimo efektyvumą;*

✓ *pasiūlymai dėl leistinos taršos į aplinkos orą normatyvų, įvertinus foninį aplinkos oro užterštumą, nustatymo.*

## ŽEMĖ (JOS PAVIRŠIUS IR GELMĖS), DIRVOŽEMIS. ESAMOS BŪKLĖS APRAŠYMAS

Esamos ūkinės veiklos teritorijoje natūrali dirvožemio danga genezės ir mechaninės sudėties požiūriu yra pakankamai vientisa. Natūralus dirvožemis suformuotas Baltijos amžiaus ledyninės kilmės dirvodarinių uolienų, paveiktų velėnėjimo ir jaurėjimo procesų. Žemės paviršiuje slugso priesmėlis ir lengvas priemolis (kur nėra piltinio grunto). Pedologiniu požiūriu įmonės didžiojoje teritorijos dalyje vyrauja velėniniai puveningai glėjiniai (VGP2) lengvo priemolio dirvožemiai.

Įmonės veikla neigiamo poveikio dirvožemiui neturės, todėl konkrečios dirvožemio fizinės savybės (tipai, granuliometrinė sudėtis, laidumas vandeniui, tankis), cheminė būklė (pH, dirvožemio organinės medžiagos kiekis (humusas), biogeninės medžiagos), biologinis aktyvumas, foninė tarša, vyraujančių dirvožemių pažeidžiamumas bei atsparumas nenagrinėjami.

### Numatomas reikšmingas poveikis

*Dirvožemio ir gilesnių sluoksnių cheminės būklės duomenys pagal ūkyje vykdomo aplinkos monitoringo rezultatus bus pateikti PAV ataskaitoje.*

### Reikšmingo neigiamo poveikio sumažinimo priemonės

*Dirvožemio ir gilesnių sluoksnių užterštumo informacijos pagrindu nustačius organinių ar cheminių medžiagų ribinių verčių viršijimą, bus pasiūlytos taršos prevencijos arba mažinimo priemonės.*

## KRAŠTOVAIZDIS IR BIOLOGINĖ ĮVAIROVĖ. ESAMOS BŪKLĖS APRAŠYMAS

*Kraštovaizdis.* Pagal Lietuvos kraštovaizdžio vizualinės struktūros žemėlapį, PŪV teritorija priskiriama prie V2H2-d pamatinio vizualios struktūros tipo, kur vyrauja vidutinė vertikalioji sąskaida su kalvotu bei išreikštu slėniu, vyraujančiu pusiau atvirų didžiąja dalimi apžvelgiamų erdvių kraštovaizdžiu, kurio erdvinė struktūra neturi išreikštų dominantų.

*Biologinė įvairovė.* PŪV įgyvendinimas vyks teritorijoje, kuri yra skirta ir naudojama vištų dedeklių auginimui. Įmonės teritoriją iš visų pusių supa miškingų teritorijų plotai. Biologinės įvairovės atžvilgiu tai nėra vertinga teritorija. Šioje teritorijoje natūralių buveinių, želdinių, saugomų rūšių, augaviečių ir radaviečių nėra. Teritorijoje taip pat nėra gyvūnų maitinimosi, migracijos, veisimosi ar žiemojimo vietų, todėl planuojama ūkinė veikla neturės reikšmingo poveikio biologinei įvairovei.

*Saugomos teritorijos.* PŪV teritorija nepatenka į europinės svarbos saugomų teritorijų tinklo „NATURA 2000“ teritorijas ir su jomis nesiriboja. Atstumas iki artimiausio objekto, įtraukto į „NATURA 2000“ tinklą – Gandingos apylinkės už 1 km pietų kryptimi.

Artimiausia saugoma teritorija – Gandingos kraštovaizdžio draustinis, kuris nuo objekto nutolęs 1 km pietų kryptimi.

Kitos artimiausios saugojamos teritorijos yra:

~ 5 km pietvakarių kryptimi Minijos ichtiologinis draustinis;

~ 5 km šiaurės rytų kryptimi Žemaitijos nacionalinio parko teritorija.

Greta PŪV sklypo nėra nei valstybinių rezervatų, nei nacionalinių bei regioninių parkų.

PŪV teritorija į vandens telkinių pakrančių apsaugos juostas ir vandens telkinių apsaugos zonas nepatenka.

Kitų biotopų (pievų, pelkių, jūros aplinkos ir kt.) PŪV vietoje nėra.

Artimiausios Europos Bendrijos svarbos natūralios buveinės yra:

- Už ~ 1 km pietų kryptimi esantys esančios Gadingos apylinkės. Steigimo tikslas – „6510 Šienaujamos mezofitų pievos","7160 Nekalkingi šaltiniai ir šaltiniuotos pelkės","91E0 Aliuviniai miškai","6210 Stepinės pievos","9020 Plačialapių ir mišrūs miškai","9050 Žolių turtingi eglynai","9160 Skroblynai","9180 Griovų ir šlaitų miškai","3260 Upių sraunumos su kurklių bendrijomis","Ūdra".

*Atsižvelgiant į PŪV teritorijos esamą naudojimo būdą, kuris nesikeis aplinkinių kraštovaizdžio elementų atžvilgiu, PAV ataskaitoje bus nagrinėjamas galimas poveikis tik reikšmingai veiklos įtakojamiems kraštovaizdžio komponentams (objektams) ir neigiamo poveikio mažinimo bei prevencijos priemonės.*

*PAV ataskaitoje planuojamos veiklos poveikis saugomoms teritorijoms ir biologinei įvairovei nebus nagrinėjami, nes biologinės įvairovės apsaugai skirtos teritorijos nuo LIT EGG, UAB paukštyno nutolusios santykinai dideliu atstumu, esama ir planuojama ūkinė veikla neįtakoja saugomų gamtos vertybių būklės, negali iššaukti buveinių pokyčių, gyvūnų migracijos kelių, veisimosi vietų, populiacijų gausos sumažėjimo.*

## MATERIALINĖS VERTYBĖS. ESAMOS BŪKLĖS APRAŠYMAS

PŪV teritorijoje esančiam materialiam turtui (žemės sklypai, pastatai, statiniai, inžinierinės komunikacijos) dėl esamo LIT EGG, UAB paukštyno plėtros neigiami pokyčiai nenumatomi. Besiribojančiuose sklypuose jų savininkų ar naudotojų veiklai svarbių nekilnojamojo turto objektų, išskyrus žemę, nėra. Didelė dalis gretimų sklypų yra žemės ūkio, keli sklypai - miškų ūkio paskirties, kurių naudojimui vištų dedeklių laikymas paukštidėse nedaro neigiamo poveikio.

*Informacija apie gretimų teritorijų naudojimo struktūrą, esamus nekilnojamojo turto objektus bus pateikta PAV ataskaitoje.*

### Numatomas reikšmingas poveikis

Dėl PŪV oro taršos, triukšmo, kvapų šiame etape reikšmingas neigiamas poveikis gretimų teritorijų materialiam turtui bei šiose teritorijose vykdomai ūkinei veiklai nenumatomas.

### Reikšmingo neigiamo poveikio sumažinimo priemonės

PŪV galimo neigiamo poveikio apimtys ir jų mažinimo priemonių tikslingumas gretimų teritorijų materialinėms vertybėms bus išnagrinėtas PAV ataskaitoje.

## NEKILNOJAMOSIOS KULTŪROS VERTYBĖS. ESAMOS BŪKLĖS APRAŠYMAS

Paukštyno teritorijoje ir jos artimoje aplinkoje kultūros paveldo objektų nėra. Į Kultūros vertybių registre pažymėtas kultūros paveldo objektų teritorijas ir jų apsaugos zonas PŪV teritorija nepatenka. Arčiausiai nuo PŪV teritorijos esantys kultūros paveldo objektai ar teritorijos:

- Tarvydų kaimo senosios kapinės (kodas 26113 - 1,3 km šiaurės rytų kryptimi;

- Čelkių kaimo senosios kapinės (kodas 26112) – 2,4 km pietų kryptimi;

- Meldinių pilkapis, vad. Žėrkalniu (kodas 2983) – 3,9 km rytų kryptimi;

- Rozalimo miestelio istorinė dalis (kodas 17103) - 5 km šiaurės vakarų kryptimi.

*Dėl PŪV įgyvendinimo reikšmingas poveikis Kaušėnų k. ir aplinkinėse vietovėse registruotoms kultūros paveldo vertybėms atsižvelgiant į didelius atstumus ir veiklos pobūdį, nenumatomas, todėl ši dalis PAV ataskaitoje nebus nagrinėjama.*

## VISUOMENĖS SVEIKATA. POVEIKIO VISUOMENĖS SVEIKATAI ATASKAITA (PAGAL PVSV METODINIUS NURODYMUS)

Atliekama planuojamos teritorijos vietovėje esamos visuomenės sveikatos būklės analizė (analizuojami visuomenės grupių demografiniai ir sveikatos statistikos rodikliai, kurie yra prieinami ir reikšmingi vertinant planuojamos ūkinės veiklos poveikį visuomenės sveikatai). Pateikiama: Pateikiamas planuojamos ūkinės veiklos atstumas nuo rekreacinių, kurortinių, gyvenamosios, visuomeninės paskirties teritorijų ir pastatų.

Atliekamas poveikio visuomenės sveikatai vertinimas dėl planuojamos ūkinės veiklos sukeliamų biologinių, cheminių, kvapų ir fizikinių veiksnių poveikio, taip pat aplinkos elementų ir visuomenės sveikatos tarpusavio sąveika. Taip pat įvertinamas poveikis dėl planuojamos ūkinės veiklos pažeidžiamumo rizikos dėl ekstremaliųjų įvykių ir (ar) galimų ekstremaliųjų situacijų.

Poveikis visuomenės sveikatai nagrinėjamas gyventojams, gyvenantiems ūkinės veiklos poveikio zonoje ir kitiems žmonėms, ypač jautriausioms gyventojų grupėms (pvz., vaikams, senyvo amžiaus žmonėms ir sergantiesiems, jautriausiai reaguojantiems į padidintą taršą).

Fizinės aplinkos veiksniai (oro tarša, kvapai ir triukšmas) įvertinami kiekybiškai, nustatomi prognozuojami taršos kiekiai, kokybinė teršalų sudėtis, jų atitiktis teisės norminiams aktams. Rizikos visuomenės sveikatai vertinimui naudojamas teršalų ir triukšmo dozės kriterijus. Įvertinama projekto nauda/žala visuomenei pagal teršalų/triukšmo dozės kriterijų (teršalų/triukšmo dozė – tai sumodeliuotos teršalo koncentracijos/ekvivalenti triukšmo dydžio ir ribinės vertės santykis). Nustatoma, kaip pasikeis teršalų/triukšmo dozė visuomenei po projekto įgyvendinimo.

## RIZIKOS ANALIZĖ IR JOS VERTINIMAS

A Veiksnių, galinčių sukelti gamtinius, ekologinius ir socialinių įvykius, kaip jie apibrėžti Lietuvos Respublikos Vyriausybės 2006 m. kovo 9 d. nutarime Nr. 24 „Dėl ekstremaliųjų įvykių kriterijų patvirtinimo“, pagal PŪV pobūdį ir LIT EGG, UAB paukštyno teritorijos aplinkos komponentų ypatumus, nenustatyta. LIT EGG, UAB paukštyne neplanuojami gaisro arba sprogimo požiūriu pavojingi technologiniai procesai. Remiantis Lietuvos Respublikos Vyriausybės 2004 m. rugpjūčio 17 d. nutarimo Nr. 966 „Dėl pramoninių avarijų prevencijos, likvidavimo ir tyrimo nuostatų patvirtinimo“, 1996 m. gruodžio 16 d. Europos Tarybos direktyva 96/82/EB „Dėl stambių, su pavojingomis medžiagomis susijusių avarijų pavojaus kontrolės ir Europos Parlamento ir Tarybos direktyva 2003/105/EB, iš dalies pakeičiančia Tarybos direktyvą 96/82/EB „Dėl didelių, su pavojingomis medžiagomis susijusių avarijų pavojaus kontrolės“, PŪV įrenginiai neatitinka išvardintų kriterijų, todėl nėra priskirtini prie pavojingųjų objektų. Tokių objektų nėra ir teritorijos gretimybėse, todėl PŪV pažeidžiamumo rizika dėl ekstremaliųjų įvykių ar galinčių susidaryti ekstremaliųjų situacijų konstatuojama kaip minimali.

Dėl minėtų motyvų PAV ataskaitoje avarijų rizikos analizė ir jos vertinimas nebus atliekami.

Mažai tikėtini, bet dėl žmogiškojo faktoriaus ūkyje gali kilti gaisro įvykiai. Tačiau pasiekti ekstremalių avarinių situacijų lygmenį dėl statybos projekte numatytų prevencijos ir techninių gaisro lokalizavimo priemonių, nėra prielaidų. Kilusio gaisro gesinimui ir pasekmių likvidavimui turėtų pakakti Plungės rajono priešgaisrinės gelbėjimo tarnybos pajėgų.

*PAV ataskaitoje bus pateikta informacija apie:*

✓ *gaisrinės saugos prevencines ir kontrolės priemones;*

✓ *prevencines sanitarinės saugos priemones*

## ALTERNATYVŲ ANALIZĖ

PŪV planuojama jau veikiančiame LIT EGG, UAB paukštyne. Pasirinkta vieta susisiekimo, pašarų gamybos ir pristatymo, produkcijos supirkėjų ir kitais veiklos specifikai svarbiais kriterijais tenkina reikalingas sąlygas. Vienas iš svarbių aspektų – Kaušėnų ir aplinkinių gyventojų įdarbinimas šiame paukštyne. Dėl šių priežasčių alternatyvios veiklos vietos nenagrinėjamos. Planuojamo LIT EGG, UAB paukštyno plėtrai pasirinkti šios srities patirtį turinčios projektavimo įmonės sprendimai.

*PAV ataskaitoje vietos, vištų dedeklių laikymo technologinės ir eksploatacinės alternatyvos nebus nagrinėjamos ir vertinamos. PAV ataskaitoje bus vertinama planuojama alternatyva ir lyginama su „0“ arba PŪV nevykdymo alternatyva bei galimo neigiamo poveikio aplinkai mažinimo alternatyva.*

## STEBĖSENA (MONITORINGAS)

Vadovaujantis Lietuvos Respublikos aplinkos ministro 2009 m. rugsėjo 16 d. įsakymu Nr. D1-546 patvirtintų Ūkio subjektų aplinkos monitoringo nuostatų 11.3.1.11 papunkčiu: PŪV subjektai auginantys mėsines kiaules, paršavedes ir (arba) paukščius, kai šiai ūkinei veiklai reikalingas TIPK leidimas, LIT EGG, UAB paukštyne vykdo ir turės tęsti poveikio požeminiam vandeniui monitoringą.

PŪV galimas poveikis ir kitiems aplinkos komponentams ir nustatytas aplinkos monitoringo vykdymo poreikis bus įvertintas PAV ataskaitoje.

# TARPVALSTYBINIS POVEIKIS

Planuojama lokalaus masto veikla tarpvalstybinio poveikio aplinkai neturės.

# PROGNOZAVIMO METODŲ, ĮRODYMŲ, TAIKYTŲ NUSTATANT IR VERTINANT REIKŠMINGĄ POVEIKĮ APLINKAI, ĮSKAITANT PROBLEMAS APRAŠYMAS

Aplinkos oro teršalų sklaida bus skaičiuojama programa AERMOD, kuri taikoma oro kokybei kontroliuoti ir skirta taškiniams, ploto ir tūrio šaltiniams modeliuoti. Šis Gauso tipo modelis remiasi ribinio sluoksnio panašumo teorija, kuri padeda apibrėžti tolydžius turbulencijos ir dispersijos koeficientus, o tai leidžia geriau įvertinti dispersiją skirtinguose išmetimo aukščiuose. Skaičiuojant teršalų dispersiją, reikalinga turėti daug duomenų apie teršalų išmetimus ir vietovės meteorologines sąlygas. AERMOD algoritmai yra skirti pažemio sluoksniui, vėjo, turbulencijos ir temperatūros vertikaliems profiliams, taip pat valandos vidurkių koncentracijoms (nuo 1 iki 24 val., mėnesio, metų) apskaičiuoti, vietovės tipams įvertinti. ISCAERMOD View yra įtraukta į Lietuvos Respublikos aplinkos ministerijos rekomenduojamų modelių, skirtų vertinti poveikį aplinkai, sąrašą.

Kvapų sklaida bus skaičiuojama programa AERMOD, kuri taikoma oro kokybei kontroliuoti ir skirta taškiniams, ploto ir tūrio šaltiniams modeliuoti. ISC-AERMOD View yra įtraukta į Lietuvos Respublikos sveikatos apsaugos ministerijos rekomenduojamų modelių, skirtų vertinti kvapų poveikį visuomenės sveikatai, sąrašą.

Esamo ir perspektyvinio triukšmo lygio skaičiavimai bus atlikti programa Cadna A. Cadna A vienas pažangiausių šiuo metu naudojamų ir Aplinkos ministerijos rekomenduojamų triukšmo sklaidos modeliavimo paketų. Triukšmo sklaidos modelis leidžia modeliuoti pačius įvairiausius scenarijus, pasirinkti vieno ar kelių tipų triukšmo šaltinius, įvertinti teritorijos reljefą, pastato aukštį, eismo intensyvumą, transporto priemonių greitį ir kitus parametrus. Programa suteikia galimybę apskaičiuoti triukšmo lygį šalia pastatų bei bet kuriame nagrinėjamos teritorijos taške. Žemėlapiuose skirtingas triukšmo lygis vaizduojamas skirtingų spalvų izolinijomis.

# POVEIKIO APLINKAI VERTINIMO ATASKAITOS SANTRAUKA

Netechninė santrauka, kurioje visuomenei, valstybės ir savivaldybių institucijų atstovams vaizdžiai ir lengvai suprantamai išdėstyta informacija, bus pateikta PAV ataskaitoje.

# VISUOMENĖS DALYVAVIMAS PAV PROCESE

Visuomenės informavimas ir dalyvavimas planuojamos ūkinės veiklos poveikio aplinkai vertinimo procese bus vykdomas vadovaujantis Planuojamos ūkinės veiklos poveikio aplinkai vertinimo tvarkos aprašo V skyriaus „Visuomenės informavimo ir dalyvavimo poveikio aplinkai vertinimo procese tvarka“ reikalavimais.

PAV procese bus atliktos šios visuomenės informavimo ir dalyvavimo procedūros:

I etapas. Pranešimas apie parengtą planuojamos ūkinės veiklos PAV programą.

Apie parengtą PAV programą apraše nustatyta tvarka pranešta visuomenei šiose informavimo priemonėse:

Plungės rajono ir Rietavo krašto laikraštyje „Žemaitis“, PŪV dokumentų rengėjo interneto svetainėje, Plungės r. savivaldybės ir Nausodžio seniūnijos skelbimų lentoje. Skelbimų kopijos pateiktos 3 priede. Poveikio aplinkai vertinimo programa visuomenės susipažinimui viešinama PAV dokumentų rengėjo interneto svetainėje https://aplinkosaugosspecialistai.lt/projektai/viesinimas/.

Apie parengtą programą raštu informuota atsakinga institucija - Aplinkos apsaugos agentūra. Atsakinga institucija gautą informaciją apie planuojamą ūkinę veiklą paskelbs savo interneto svetainėje www.gamta.lt.

II etapas. Viešas visuomenės supažindinimas su parengta PAV ataskaita.

Apie parengtą planuojamos ūkinės veiklos PAV ataskaitą, ne vėliau kaip prieš 20 darbo dienų iki viešo susirinkimo, bus pranešta aukščiau nurodytose visuomenės informavimo priemonėse.

Visuomenė iki susitikimo ar jo metu galės pateikti pasiūlymus planuojamos ūkinės veiklos PAV ataskaitos klausimais. PAV dokumentų rengėjas pasiūlymus registruos bei parengs argumentuotą visuomenės pasiūlymų įvertinimą.

Suinteresuota visuomenė per 20 darbo dienų po viešo susirinkimo turi teisę pateikti PŪV organizatoriui ar PAV dokumentų rengėjui pastabas ir pasiūlymus dėl poveikio aplinkai vertinimo.

Atsakinga institucija, gavusi PAV ataskaitą per 3 darbo dienas paskelbs pranešimą savo interneto svetainėje. Suinteresuota visuomenė per 10 darbo dienų nuo šio pranešimo paskelbimo turi teisę raštu pateikti prašymus atsakingai institucijai planuojamos ūkinės veiklos poveikio aplinkai vertinimo klausimais.

III etapas. Informavimas apie priimtą sprendimą dėl planuojamos ūkinės veiklos.

Aplinkos apsaugos agentūra, priėmusi sprendimą dėl planuojamos ūkinės veiklos poveikio aplinkai, per 3 darbo dienas nuo jo priėmimo dienos savo interneto svetainėje paskelbs sprendimą, PAV dokumentus, kuriais remiantis buvo priimtas sprendimas dėl planuojamos ūkinės veiklos poveikio aplinkai, ir pasiūlymų svarstymo protokolą visuomenei susipažinti. Suinteresuota visuomenė susipažinti su sprendimu dėl planuojamos ūkinės veiklos poveikio aplinkai ir su juo susijusia informacija galės Aplinkos apsaugos agentūroje (www.gamta.lt) darbo laiku.

# LITERATŪROS SĄRAŠAS

Literatūros sąrašas, kuriame nurodyti vertinimui naudoti informacijos šaltiniai, bus pateiktas PAV ataskaitoje.

# POVEIKIO APLINKAI VERTINIMO DOKUMENTŲ PRIEDAI

1.VĮ Registrų centro nekilnojamojo turto registro centrinio duomenų banko išrašo kopija, 30 lapų;

2. Išrašas iš saugomų rūšių informacinės sistemos, 2 lapai;

3. Pranešimas apie parengtą planuojamos ūkinės veiklos PAV programą, 2 lapai.